
Studii 


POSTMODERNISMUL din perspectivă istorică, 
socială, religioasă şi juridică (Il) 


(urmare din numărul trecut) 


Ideologia de gen. A devenit populară în spaţiul 
academic occidental în anii 90. Este un model cultural 
specific postmodernismului contemporan a cărui 
ideologie afirmă că orice este posibil pentru om şi 
gândirea sa, mai ales în sens distructiv, faţă de valorile 
tradiţionale ale umanităţii şi contrar dreptei credinţe. 
Este ceva nu doar nou şi la modă, ci este ceva radical 
extrem. Ideologia de gen, în realitate este o teorie 
complet lipsită de bază ştiinţifică și este dezavuată nu 
numai de Biserica ortodoxă, dar şi de numeroşi oameni 
de ştiinţă, de cultură, filosofi şi teologi. 

Această teorie postmodernistă susţine că ar trebui 
făcută o diferenţiere între două concepte: „sexul 
biologic, al unei persoane şi „genul acesteia,. Altfel 
spus, dacă un copil este născut cu organe sexuale 
masculine nu înseamnă în mod necesar că el este băiat, 
ci poate fi din punct de vedere al sexului băiat, dar din 
punct de vedere al genului fată. Ideologia de gen 
afirmă că sexul biologic este un dat natural, dar 
genul trebuie să-l aleagă fiecare om în funcţie de 
preferinţele sale şi nu trebuie să corespundă în mod 
necesar sexului biologic. Deci sexul biologic nu mai 
contează. Fiecare, încă din copilărie, poate să declare 
pentru sine genul, iar această declaraţie trebuie 
recunoscută de instituţiile statului, de societate şi să 
producă consecinţe juridice. Teoria este o aberaţie, o 
monstruozitate a minţii contra firii. Sunt de actualitate 
tablourile lui Goya, care exprimă adevărul: „Somnul 
raţiunii naşte monştri”. Din nefericire, teoria este 
susţinută chiar şi de feţe bisericeşti, dar și în mediul 
politic, fiind afirmată de aşa zişii ideologi europeni şi 
promovată de Parlamentul Uniunii Europene. 
Vaticanul a susţinut această ideologie în ultimii ani. În 
2019 a publicat un document de 30 de pagini despre 
„ideologia de gen”. Acesta constă, în mare parte, în 
citate ale Papei Francisc. „Această ideologie duce la 
programe educaţionale și acte normative care 
promovează o identitate personală şi o intimitate 
emoţională separată radical de diferenţa biologică 
dintre bărbat și femeie. În consecinţă, identitatea 
umană devine alegerea individului, care se poate 
schimba şi în timp.” 

În România a proliferat ideologia de gen în rândul 
unor politicieni, s-a impus în Parlament cu consecinţa 
aderării ţării noastre la unele convenţii internaţionale 
care o susţin. În anul 2016, o dată cu ratificarea 
Convenţiei de la Istanbul privind combaterea violenţei 

împotriva femeilor s-a acceptat diferenţa între 
conceptul de sex biologic şi gen. Prin ratificarea acestei 
Convenții, care conform Constituţiei, face parte din 
sistemul normativ intern, se admite că genul unei 
persoane nu mai este un dat biologic (aşa cum era 
definit în Statutul de la Roma unde termenul de gen 
era folosit în sensul lui firesc de sex biologic), ci este un 
construct social, el însemnând „rolurile 
comportamentale, activităţile și atributele construite 
social, pe care o societate dată le consideră adecvate 
pentru femei şi pentru bărbaţi” (conform art. 3 lit. e 
din Convenţia de la Istanbul). 

Consecințele acestei teorii în plan social sunt 
absurde, dar şi dramatice, aşa cum s-a întâmplat în 
Europa Occidentală şi Statele Unite ale Americii. De 
exemplu, în S.U.A. au existat cazuri de băieţi, născuţi 
cu organe sexuale masculine şi care prin simpla 
clamare că se consideră aparţinând genului feminin, 
au primit, sub administraţia Obama, dreptul de a 
participa la competiţii sportive feminine. 
Administraţia Trump a interzis această teorie, dar a 
revenit sub noua administraţie americană. 

Ca urmare a presiunilor sociale şi opiniilor afirmate 
şi argumentate public de către reprezentanţii Bisericii 
Ortodoxe Române, reputați oameni de ştiinţă și 
organizaţii neguvernamentale, a fost formulată 
propunerea legislativă prin care se interzic studiile de 
gen în instituţiile de învățământ sau în orice activitate. 
Iniţiativa legislativă a fost adoptată de Parlamentul 
României pe 16 iunie 2020. Proiectul de lege propunea 
următoarea reglementare: În toate instituţiile de 
învățământ şi spaţiile destinate educaţiei sunt interzise 
activităţile în vederea răspândirii teoriei sau opiniei 
identităţii de gen, înţeleasă ca teoria sau opinia că 
genul este un concept diferit de sexul biologic şi că cele 
două nu sunt întotdeauna aceleaşi.” Proiectul de 
modificare a Legii Educaţiei Naţionale, în sensul celor 
de mai sus, a fost votat de Senat, camera decizională, 
cu 81 de voturi „pentru”, 22 „împotrivă” şi 27 de 
abţineri. Cu toate acestea, ideologia postmodernistă a 
triumfat din nefericire prin intervenţia preşedintelui 
Klaus Iohannis la Curtea Constituţională, adică chiar la 
instituţia care, potrivit Constituţiei, este garant al Legii 
fundamentale, prin urmare şi al tradiţiilor şi valorilor 
milenare a poporului român, a valorilor dreptei 
credinţe ortodoxe. Curtea Constituţională a admis 
sesizarea făcută de Preşedintele Klaus Iohannis la 
legea pentru modificarea articolului 7 din Legea 

Educaţiei Naţionale 1/2011, prin care se interzicea 
referirea la identitatea de gen în instituţiile de 
învățământ. Legea la care am făcut referire a fost 
declarată neconstituţională. În esenţă Curtea 
Constituţională a apreciat că acest proiect de lege 
încalcă dispoziţiile art. 20 din Constituţie privind 
libertatea de conştiinţă. În opinia noastră, soluţia 
instanţei noastre constituţionale, argumentele 
invocate sunt vădit contrare dispoziţiilor art. 1 alin 3 şi 
chiar ale art. 29 și 30, privind libertatea de conștiință 
şi libertatea de exprimare din Constituţie. Într-un alt 
studiu vom expune pe larg argumentele noastre. 

Un aspect derivat al ideologiei de gen, în 
postmodernism este şi acceptarea, inclusiv juridic a 
căsătoriilor dintre persoane de acelaşi sex, inclusiv 
dreptul acestora la familie, cu consecința posibilității 
adopțiilor. 

Statul Român şi societatea civilă din ţara noastră 
sunt confruntate cu o problemă importantă şi anume 
refuzul de a recunoaşte căsătoriile dintre homosexuali 
încheiate în alte ţări, refuzul de a considera că aceste 
cupluri formează o familie în sensul reglementat de 
legislaţia română şi de a acorda drepturi partenerilor 
unor asemenea cupluri identice celor recunoscute 
membrilor familiilor tradiționale. 

Din nefericire, există decizii ale Curţii de Justiţie a 
Uniunii Europene (CJUE) şi chiar ale Curţii 
Constituţionale a României (CCR), care obligă 
autorităţile române să recunoască în ţara noastră 
căsătoriile dintre homosexuali încheiate în străinătate, 
să accepte că aceştia formează o familie şi au drepturile 
pe care legea le conferă familiilor tradiţionale bazate pe 
căsătoria dintre un bărbat şi o femeie. Alături de 
renumiţi teologi, reprezentanţi ai Bisericii Ortodoxe 
Române, Organizaţii Neguvernamentale noi susţinem 
următoarele: Căsătoria, actul de unire liber consimţit 
dintre un bărbat şi o femeie prin care se întemeiază o 
familie nu este un simplu fapt social sau o creaţie 
juridică, aşa cum a ajuns să fie considerată în occident 
de către protestanți, atei şi guvernanţii atei. Pentru 
dreapta credinţă ortodoxă, nunta este o Taină a 
Duhului Sfânt. Săvârşind Taina nunţii, preotul 
constată nu înfăptuirea unui fapt social oarecare şi 
impersonal, ci lucrarea directă a lui Hristos asupra 
bărbatului și femeii care se unesc prin iubire, sau 
întâlnirea personală a celor care primesc această Taină 
cu Hristos. Săvârşitorul propriu-zis al Tainei Nunții şi 
a celorlalte Taine este Hristos Însuși în mod nevăzut. 

Aceasta este deosebirea de esenţă şi radicală dintre 
căsătoria şi familia tradiţional ortodoxă, iar pe de altă 
parte oricare altă formă de parteneriat civil între 
homosexuali sau heterosexuali concepute ca forme 
exclusiv juridice de către atei şi guvernanţii atei care 
desconsideră şi prigonesc dreapta credinţă ortodoxă. 
De aceea nu poate exista compatibilitate între căsătoria 
şi familia tradiţională ortodoxă română şi 

parteneriatele civile şi nici acestea nu pot fi 
recunoscute ca formând o familie. Pentru a avea 
legitimitate ontologică normele juridice şi morale nu 
pot şi nu trebuie să fie contrare dogmei şi adevărurilor 
de credinţă ale ortodoxiei. 

Este o gravă greşeală a guvernanţilor zilelor noastre 
de la toate nivelurile şi din toate structurile în a 
considera că juridicul poate să aibă autonomie şi să fie 
separat, față de sensurile şi raţiunile existenţei în 
general, ale existenței umane în special faţă de 
adevărurile de credenţă ortodoxe revelate nouă de 
către Dumnezeu şi cuprinse în Sfânta Evanghelie, 
dogme ale Bisericii, Sfânta Tradiţie şi scrierile Sfinţilor 
Părinţi. Este eronat a crede că puterea statală 
exercitată abuziv de către guvernanţii atei poate crea o 
realitate socială contrară firii. Din nefericire, 
guvernanţii şi ateii din zilele noastre se află profund 
ancoraţi în această eroare şi ce este şi mai grav este că 
vor să impună nefirescul existenţial, neantul lipsei de 
sens tuturor. 

„Biserica Ortodoxă socoteşte că mântuirea nu se 
finalizează în moartea lui Hristos pe cruce, ca 
echivalent juridic al jignirii aduse de omenire lui 
Dumnezeu, ci în unirea lui Hristos cel răstignit şi înviat 
cu oamenii ce cred în EI, pentru ca şi ei să poată muri 
păcatului şi învia. Consecvent cu aceasta, ea acordă 
Tainelor un loc de mare importanţă în iconomia 
mântuirii ca mijloace prin care se înfăptuieşte această 
unire a oamenilor cu Hristos... La baza concepţiei 
despre Taine a Bisericii Ortodoxe stă încrederea în 
putinţa lucrării Duhului dumnezeiesc al lui Hristos 
printr-un om asupra altui om, prin mijlocirea trupului 
şi a materiei dintre ele, în ambianța Bisericii, ca trup 
tainic al lui Hristos. E încrederea că Duhul 
dumnezeiesc poate lucra prin mijlocirea spiritului 
omenesc asupra materiei cosmice în general şi asupra 
altor persoane”10. 

Părintele academician doctor Dumitru Stăniloae 
arată că: „Taina Nunții este un act sfânt, de origine 
dumnezeiască în care, prin preot, se împărtăşeşte 
harul Sfântului Duh, unui bărbat şi unei femei ce se 
unesc liber în căsătorie, care sfinţeşte şi înalță legătura 
naturală a căsătoriei la demnitatea reprezentării unirii 
duhovnicești dintre Hristos şi Biserică”11. Taina nunţii 
şi a familiei a fost instituită de Însuşi Dumnezeu în 
grădina Raiului când a binecuvântat Dumnezeu pe 
Adam şi pe Eva zicând: „Creşteţi şi vă înmulţiţi, 
umpleţi pământul şi-l stăpâniţi” (Facerea 1:28). Din 
acel moment, cei doi (bărbatul si femeia) au devenit un 
singur trup, fiind alături la bine dar si la rău, la bucurii 
dar şi la necazuri, la rugăciune, dar şi în momentele de 
rătăcire si slăbire a credinţei, ajutându-se reciproc 
pentru întărirea acesteia. Familia nu este un 
parteneriat civil între heterosexuali sau homosexuali. 
Nu este şi nu poate fi o simplă relaţie socială care poate 
deveni un raport juridic. Este o unire prin har şi iubire 

a două ipostasuri umane diferite, a unui bărbat şi a 
unei femei. 

Aşa cum am afirmat şi în alte studii, apreciem că în 
România din perspectivă juridică nu poate fi 
recunoscută şi nici admisă familia bazată pe căsătoria 
dintre persoane de acelaşi sex.  Prezentăm 
următoarele argumente: 

Conform dreptului natural şi legislaţiei în vigoare, 
nu se poate recunoaşte în România căsătoria şi familia 
unui cuplu de homosexuali. O astfel de uniune, 
indiferent care este sursa ei nu poate fi identică 
familiei. Căsătoria dintre homosexuali încheiată în alt 
stat nu poate fi recunoscută în România și nici nu 
poate genera dreptul la familie. 

Întrucât familia este nu numai un drept, ci şi o 
instituţie juridică de natură constituțională, adoptarea 
de către Parlament a unei legi privind dreptul la familie 
pentru homosexuali, sau parteneriatele bazate pe 
distincţia dintre familie şi viaţa de familie ar fi posibilă 
în opinia mea numai după modificarea Constituţiei în 
acest sens. Nici Constituţia şi nici legislaţia 
subsecventă nu consacră şi nu garantează în România 
asemenea forme de parteneriat, ba mai mult le 
interzic. Ar fi necesară şi abrogarea art. 277 din Codul 
Civil, fapt care nu se poate realiza decât după o 
procedură legislativă derogatorie de la dreptul comun 
deoarece Codul Civil este o lege organică. 

Drepturile constituţionale și subiective ale 
cuplurilor de homosexuali nu sunt încălcate în 
România şi pot fi exercitate în condiţiile prevăzute de 
lege. Nu este necesară o reglementare normativă 
specială pentru diferitele forme de parteneriat civil 
între heterosexuali sau homosexuali, parteneriate care 
există în prezent în România. Principiul moral şi 
juridic al toleranţei permit existenţa lor fără a fi 
asimilate familiei, cu condiţia de a nu contraveni 
legislaţiei în vigoare, ordinii de drept sau bunelor 
moravuri. 

Ultima tentativă de revizuire a Constituţiei a avut 
loc în 2018, când în baza unei iniţiative cetăţeneşti s-a 
propus revizuirea art. 48 alin 1, în sensul că „Familia se 
întemeiază pe căsătoria liber consimţită dintre un 
bărbat şi o femeie”. Au fost parcurse cu succes toate 
etapele procedurale, dar actul final al aprobării 
revizuirii, Referendumul naţional a eşuat, întrucât nu a 
fost atins pragul de validare. Conform Biroului 
Electoral Central, 21,1% dintre românii cu drept de vot 
s-au prezentat la urne în cele două zile dedicate 
consultării. Referendumul din 6 şi 7 octombrie 2018 a 
înregistrat, astfel, cea mai slabă prezenţă la vot din 
1990 şi până în prezent. Modificarea Constituţiei a fost 
susţinută de 91,56% dintre cei prezenţi la urne. Este 
prima iniţiativă cetățenească de revizuire a Constituţiei 
demarată în România de la căderea comunismului în 
1989. Acest Referendum este un exemplu elocvent al 
indiferenţei majorităţii electoratului român faţă de 

Constituţie şi în special pentru includerea în conţinutul 
normativ al Legii fundamentale a unui principiu 
privind constituirea familiei axat pe tradiţiile şi valorile 
dreptei credinţe ortodoxe a poporului român, a căror 
valabilitate şi viabilitate se apropie de 2000 de ani. Dar 
merită să afirmăm în continuare, în doctrină (sau în 
alte forme, şi mai ales în fapt) familia tradiţională 
românească milenară bazată pe credinţa ortodoxă12. 


Teoria supraomului 

Alături de majoritatea autorilor care au studiat acest 
subiect, ideologia postmodernismului are ca început 
filosofia lui Nietzsche, Schopenhauer, Heidegger, 
continuată de filosofia existenţialistă. Notele comune 
constau în neîncrederea şi dezavuarea valorilor clasice 
ale raționalismului şi a moralei burgheze, 
propovăduirea ateismului şi chiar spiritul antagonic 
mai ales faţă de ortodoxie şi de Biserică, afirmarea şi 
susţinerea tezei că această lume este ultima realitate şi 
prin urmare, omul şi lumea sunt finite şi lipsite de 
sens, „omul este aruncat în lume”, într-o existenţă 
ostilă care îi cauzează permanent trăiri profunde de 
frică, angoasă şi disperare. Omul, pentru a fi fericit în 
această stare existenţială trebuie să se descătuşeze de 
principii şi valori, să acţioneze instinctual, să se 
manifeste liber pentru că toate sunt posibile într-o 
lume finită, lipsită de sens şi care se termină inevitabil 
în moarte şi neant pentru care „Dumnezeu a murit”, 
cum spune Nietzsche. 

Realitatea este alta. Chiar dacă omul postmodern se 
desparte de Dumnezeu, EI nu îl uită pe om. Dumnezeu 
nu moare, numai credinţa în Dumnezeu a omului 
postmodern pentru că a fost creat de Creatorul lui cu 
libertate şi poate să aleagă între bine şi rău, între a 
crede şi a nu crede, în voinţa şi lucrarea de a da sens 
vieţii, sau să trăiască în frică şi angoasă. 

Cuvintele Mântuitorului, Domnul Iisus Hristos sunt 
veşnic actuale: Aţi auzit că s-a zis: Să iubeşti pe 
aproapele tău şi să urăşti pe vrăjmaşul tău.” Dar Eu 
vă spun: Iubiţi pe vrăjmaşii voştri, binecuvântaţi pe 
cei ce vă blestemă, faceţi bine celor ce vă urăsc şi 
rugaţi-vă pentru cei ce vă asupresc şi vă prigonesc, ca 
să fiți fii ai Tatălui vostru care este în ceruri; căci El 
face să răsară soarele Său peste cei răi şi peste cei 
buni şi dă ploaie peste cei drepţi şi peste cei nedrepţi 
(Matei 5, 43-45). 

Secularizarea omului şi societăţii, progresul 
exponențial al ştiinţelor şi tehnologiei au dus la 
încrederea nemăsurată a omului în propria sa ființă, în 
raţiunea sa. Omul a devenit propriul lui dumnezeu, 
mai precis din persoană a devenit individ, fiecare om 
considerându-se a fi propriul său dumnezeu. 

Puterea omului de a cunoaşte de a da sensuri, 
aspiraţia sa spre înalt, spre transcendent, progresul 
ştiinţific şi tehnologic care au drept consecinţă 
îmbunătăţirea vieţii, a confortului, a comunicării, sunt 

daruri nepreţuite ale lui Dumnezeu. Nu cunoaşterea, 
ştiinţa şi tehnologia sunt rele, ci modul în care sunt 
folosite, finalitatea conferită de om împotriva firii, 
considerându-se pe sine ca fiind singurul creator. 

Părintele profesor Dumitru Stăniloae afirma în acest 
sens: „Este numai o părere că omul L-a pierdut pe 
Dumnezeu în veacul nostru. Dumnezeu nu poate fi 
pierdut de tot de către om. Am văzut că chiar lupta 
omului împotriva lui Dumnezeu e un semn că nu L-a 
pierdut şi nu-L poate pierde de tot pe Dumnezeu. EI 
vrea să rămână cu atributele lui Dumnezeu (infinitate, 
perfecţiune, sens, viață nepieritoare, raționalitate), dar 
fără purtătorul lor. Când omul rămâne numai cu aceste 
atribute, dar fără un purtător al ei, ele îşi pierd forma, 
sensul, devin o grămadă indistinctă şi fără consistenţă 
când nu mai îmbracă pe cineva”13. 

În acest context, ideologia postmodernistă şi cei care 
o susțin promovează filosofia supraomului aşa cum a 
fost concepută de Nietzsche. Raportul moral dintre om 
şi supraom este o temă centrală în lucrările lui 
Nietzsche, în special în Genealogia moralei. Filozoful 
german consideră existenţa a două tipare 
fundamentale în moralitate: moralitatea omului de 
turmă, a sclavului, şi moralitatea supraomului, a 
stăpânului, a omului liber. Caracteristicile omului de 
turmă sunt bunătatea, smerenia şi simpatia, mai precis 
elemente de bază ale creştinismului, în timp ce 
supraomul are trăsăturile mândriei, puterii şi 
înnobilării. Omul şi supraomul cuantifică diferit 
acţiunile morale. Termenul de „moralitate” are alt sens 
decât cel propriu în filozofia lui Nietzsche; o moralitate 
particulară este intrinsecă unei culturi particulare, 
adică limbajul, practicile, instituţiile sunt cuprinse 
între conflictul valoric dintre cele două tipare. 

Utilitatea şi plăcerea sunt singurele criterii valorice 
pentru existenţa omului devenit individ. „Omul liber, 
deţinătorul unei vaste şi neîmblânzite voințe, îşi 
găseşte în această posesie etalonul său de valoare: 
bazându-se pe sine însuşi pentru a-i judeca pe alţii, el 
venerează sau dispreţuieşte; şi la fel cum fatalmente îi 
cinsteşte pe cei care îi seamănă, puternicii pe care se 
poate conta (cei care pot promite)...”14. Omul liber sau 
stăpânul se vede într-un anumit sens drept o măsură a 
tuturor lucrurilor: „Aristocratul este încrezător în sine, 
preţuind tot ceea ce îi este propriu, îi ajută pe nefericiţi, 
dar nu din milă ci din impulsul unei abundenţe de 
putere, este mândru de condiţia sa, ostil şi ironic faţă 
de altruism, consideră că are obligaţii doar faţă de cei 
de-o seamă cu el”15. 

Totuşi, pentru cei mai mulţi oameni condiţia 
supraomului în societate este numai o iluzie. De fapt, în 
epoca postmodernă, drepturile şi libertăţile 
fundamentale ale omului sunt clamate, dar 
transformate de guvernanţi într-un umanism abstract, 
tehnologic, fără oameni şi mai ales fără Dumnezeu. 

Iluzia că libertăţile publice nu mai sunt necesare este 
generată de guvernanţi pentru a putea domina, pentru 

a reduce omul de la persoana la individ. Există 
concepţia că statul şi guvernanţii europeni sunt cei care 
cunosc ce este bine pentru om şi societate. De aceea 
drepturile şi libertăţile individuale în spaţiul public nu 
îşi mai au rostul. 

Ovidiu Hurduzeu vorbeşte în acest sens de sclavii 
fericiţi. Occidentalul şi nu numai se simte astăzi din ce 
în ce mai vulnerabil. Panica, nesiguranța, apatia 
socială, evitarea de măsuri drastice de securitate au 
înlocuit spiritul temerar, dorinţa de a experimenta şi 
depăşi limitele, dorinţa de libertate. Totul a devenit 
subordonat noţiunii de siguranţă, de securitate. Acum 
nimeni nu te mai întreabă — „te simţi liber? „ Acum 
întrebarea este — „te simţi în siguranță? „Siguranţa nu 
trebuie privită într-un sens restrâns, tehnic, ci în 
adevărul ei profund ca viziune asupra lumii. 
Perceperea realităţii prin ideea de vulnerabilitate este 
un fenomen cultural strâns legat de statutul individului 
în epoca noastră a  hiperglobalizării şi a 
postmodernităţii instituţionalizate16. Și statul 
comunist dorea acelaşi lucru şi avea aceeaşi politică de 
a anihila libertăţile omului şi de a-i oferi siguranță 
socială în schimb. 

Este o iluzie a guvernanţilor că omul creat după 
chipul şi asemănarea cu Dumnezeu ar putea să 
abandoneze libertatea sa, să accepte restrângeri şi 
limitări drastice ale drepturilor sale şi să accepte tutela 
dominatoare a statului, însoţită de siguranţa în mediul 
social. Personalitatea, demnitatea şi libertatea omului 
nu pot fi desfiinţate de către guvernanţi pentru că ele 
sunt daruri ale lui Dumnezeu şi de aceea omul în mediu 
social nu se va mulţumi niciodată cu statutul de „sclav 
fericit”. 

Omul, postmodern, înzestrat cu libertate, poate să 
aleagă dacă rămâne în comuniune cu Dumnezeu sau se 
desparte de El. Omul zilelor noastre, la fel ca şi 
protopărinţii noştri, vrea să fie Dumnezeu, nu poate şi, 
prin urmare, cade, devine un fiu risipitor. Omul zilelor 
noastre îşi creează proprii săi idoli în care crede şi prin 
care cade în finitudinea acestei lumi în repetitivitatea 
legilor şi determinismului natural. 

Dacă ar fi să alegem ca termen de comparaţie 
fenomenele fizicii, pentru aşa zisul supraom 
postmodern se aplică reflecţia în oglindă, la fel ca în 
mitul lui Narcis. În acest joc, sesizăm puterea de 
metamorfoză a oglinzii. Imaginea de sine (proiectată în 
oglinda personală), preia controlul asupra sinelui, 
ancorat încă în realitatea naturii, şi îi conferă noi 
perspective. De acum înainte, nu mai există limite ale 
naturii în privinţa evoluţiei, a devenirii. Există numai 
adevărul meu cu privire la mine însumi. Iar în oglinda 
personală mă pot imagina fără a mai avea vreo 
restricţie. Și orice îmi pot imagina, înseamnă că există 
şi în realitate. 

Idolii vremurilor noastre prin care societatea 
secularizată şi omul contemporan se despart de 
Dumnezeu sunt egoismul, mândria, slava deşartă, 


Restituiri Pitești nr. 4/2023 


considerarea acestei lumi ca fiind singura existentă, 
absolutizarea puterii raţiunii omeneşti, idolul 
tehnologiei care se substituie umanismului şi virtuţilor 
creştine, consumismul care a denaturat existenţa 
socială, aceasta devenind o societate de consum, a 
dorinţei de acumulare materială, iar omul nu mai 
doreşte să fie ci să aibă, voinţa de putere şi de a 
domina, slava deşartă, înlocuirea drepturilor şi 
libertăţilor fundamentale cu siguranţa socială, 
proliferarea sectelor şi a protestantismului prin care 
omul îşi creează propriii dumnezei. 

„Luaţi seama dar, fraţilor, ca niciunul dintre voi să 
n-aibă o inimă rea şi necredincioasă, care să vă 
despartă de Dumnezeul cel viu.” (Evrei 3: 12) 
Dumnezeu, Creatorul tuturor lucrurilor, susţine toate 
fapturile în mana Sa şi în bunătatea Sa. EI este aproape 
de noi. EI este peste tot si El conţine tot. Niciodată, nici 
măcar pentru o clipa, El nu vrea şi nu doreşte să fie 
departe de fapturile Lui si de creaţia Lui. EI e autorul 
tuturor lucrurilor şi toate lucrurile au fost făcute prin 
El. Amprenta Lui se găseşte peste tot, pentru ca nu 
exista un loc în care EI sa nu fie prezent. 

A creat oamenii după chipul şi asemănarea Sa, ca să 
îi facă stăpânii creaţiei Lui şi să aibă cu ei o comuniune 
veşnică şi neîntrerupta. Oamenii aveau sa fie 
administratorii Lui pe pământ şi făptuitorii planului 
Lui aici pe pământ. 

Din nefericire, oamenii au căzut în păcat și a fost 
nevoie ca Însuși Fiul Său să vină să moară pentru 
păcatele şi greşelile noastre şi să ne împace astfel din 
nou cu Dumnezeu. Oamenii care aveau sa primească 
Cuvântul lui lisus Hristos deveneau din nou aşa cum 
erau Adam si Eva la începutul începuturilor. Adică puri 
şi fără de păcat, în comuniune neîntreruptă cu 
Dumnezeu. Prin lisus Hristos, păcatul şi moartea, 
despărţirea şi depărtarea de Dumnezeu au fost învinse 
pentru totdeauna. 

Despărțirea de Dumnezeu este înstrăinarea tragică a 
omului nu numai de Creatorul său dar şi de el însuşi, 
de societate, de natură, de autenticul firii sale, pe care 
el o consimte, o doreşte, căutând o fericire iluzorie în 
idolii vremurilor noastre şi precarităţile acestei lumi 
finite pe care o consideră singura posibilă. Omul 
devine robul propriilor iluzii, al ideologiilor de tot felul, 
robul patimilor sale, a eului său care se închide 
refuzând deschiderea către altul prin iubire, bunătate, 
facerea de bine pentru de aproapele său. „Suntem 
exclusivişti”, spunea Părintele Teofil Părăian. 

Omul contemporan suportă şi o altă înstrăinare 
tragică. Statul se desparte de societate şi de om. Statul 
de drept, contractul social, în forma sa juridică 
supremă care este constituţia, drepturile şi libertăţile 
fundamentale sunt proclamate retoric, dar în fapt 
infirmate de guvernanţii contemporani prin deciziile 
pe care le impun. 

Drepturile şi libertăţile fundamentale au fost 
restrânse drastic în ultimii doi ani fără nicio justificare 

constituţională sau raţională, independenţa justiţiei a 
devenit o iluzie, globalizarea contemporană 
transformă omul în individ anonim pierdut în masa 
socială. Statul social îşi încetează existența deoarece 
guvernanţii nu își respectă obligaţiile contractului 
social de a garanta un nivel decent de trai pentru toţi, 
locuri de muncă, învăţământ gratuit şi performant, 
asigurări sociale eficiente, un sistem instituţional 
sanitar cu adevărat performant. 

Statul contemporan, contrar menirii sale şi 
contractului social, promovează existenţa socială 
bazată pe consumism, care generează plăceri şi 
satisfacţii efemere, pe libera concurenţă, ce duce la 
înstrăinare, la exclusivism social. Libertatea a fost 
înlocuită cu siguranţa socială şi implică supunerea 
totală a individului față de cei care exercită puterea. 
Guvernanţii contemporani interni şi internaţionali 
preocupaţi exclusiv de interesele lor patrimoniale şi de 
dominație şi nu de interesul public, transformă pe 
omul contemporan într-un „sclav fericit”. Ceea ce 
accentuează şi mai mult tragismul acestei forme de 
înstrăinare este faptul că omul, de multe ori o acceptă, 
mai mult sau mai puţin conştient. 

Astăzi asistăm la o formă inedită de despărţire 
socială, de abandon social. Statul la abandonat pe om, 
din persoană îl transformă într-un individ anonim, 
supus întru totul puterii guvernanţilor, garantarea 
drepturilor și libertăţilor fundamentale devine o 
simplă retorică sau chiar o iluzie, sărăcia de masă şi 
discrepanţele sociale devin un loc comun, în locul 
libertăţii i se oferă o efemeră şi iluzorie siguranţă 
socială, iar guvernarea se bazează pe constrângeri şi 
restricţii de tot felul, 

Despărțirea statului de om înseamnă ruperea 
unilaterală, din partea guvernanţilor a contractului 
social, iar statul de drept, atât de mult lăudat, a ajuns 
un instrument de constrângere a guvernanțţilor, iar 
pentru om o iluzie. Sociabilitatea omului, dimensiunea 
socială a existenţei sale nu pot fi anulate şi nici 
desfiinţate. De aceea omul trebuie să se regăsească pe 
sine în alte forme de existenţă socială decât cea 
juridică. 

Despărțirea de Dumnezeu, formele de înstrăinare 
socială pe care omul de astăzi le suportă, nu pot fi şi nu 
sunt ireversibile. Întoarcerea la Dumnezeu, 
reconstrucţia sinelui mai adânc al omului în puritatea 
şi frumuseţea sa, dăruită de Creator, întoarcerea la 
dreapta credinţă ortodoxă sunt încă posibile. 
Dumnezeu îl aşteaptă pe fiecare dintre noi să se 
întoarcă la EI, la frumuseţea cea dintâi a firii sale. 
Însuși Mântuitorul a spus aceasta în pilda „Tatălui 
iubitor şi a fiului risipitor”. 

Înstrăinarea socială a omului postmodern poate fi 
depăşită. Sunt două condiţii: omul să se cunoască pe 
sine însuşi şi să conştientizeze că darul libertăţii este 
de la Dumnezeu şi nu de la guvernanţi, că nu este un 

simplu individ anonim într-o masă de oameni, ci o 
persoană creată după chipul şi asemănarea lui 
Dumnezeu; şi o nouă paradigmă a existenţei sociale 
care să restabilească valorile dimensiunii sociale a 
existenţei omului. 

Ideologia inteligenţei artificiale. Inteligența 
artificială (IA) este inteligenţa maşinilor inteligente, a 
roboților, care îşi percepe mediul şi efectuează acţiuni 
care maximizează şansa de a-şi atinge cu succes 
obiectivele. Este definită ca fiind „capacitatea unui 
sistem de a interpreta corect datele externe, de a învăţa 
din astfel de date şi de a folosi ceea ce a învăţat pentru 
a-şi atinge obiective şi sarcini specifice printr-o 
adaptare flexibilă” (Kaplan Andreas). Riscul existenţial 
cauzat de inteligenţa artificială puternică (sau 
generală) este ipoteza conform căreia progresul 
substanţial în inteligenţă artificială (sau generală; 
prescurtat AGI în engleză) ar putea duce într-o zi la 
dispariţia omului sau la o altă catastrofă globală 
nerecuperabilă. 

În epoca postmodernismului, în cadrul acestei 
ideologii se vorbeşte deja de superioritatea inteligenţei 
artificiale faţă de inteligenţa omului, de competiţia 
dintre om şi maşină, de necesitatea reglementarii 
juridice a relaţiilor sociale care au ca obiect inteligenţa 
artificială, chiar şi de o reglementare unitară juridică a 
inteligenţei naturale a omului şi a inteligenţei 
artificiale, considerându-se că ele sunt echivalente 
fenomenologic. 

Sunt de actualitate şi aspectele etice pe care le 
implică sistemele informatice, utilizarea lor, stocarea şi 
utilizarea informaţiilor. Mulţi oameni de ştiinţă, 
jurişti, oameni de cultură, dar şi politicieni sunt 
preocupaţi de riscurile pentru om şi societate, 
vulnerabilităţile, dar şi elementele de progres ale 
inteligenţei artificiale. Putem vorbi de ideologie sau 
filosofie a inteligenţei artificiale deoarece este o parte 
componentă a gândirii si realităţilor postmoderniste şi 
implicaţiile inteligenţei artificiale sunt profunde 
pentru om, societate, pentru sensul şi scopul 
existenţei. 

Nu ne propunem în acest studiu să analizăm toate 
aceste aspecte ale inteligenţei artificiale. În cele ce 
urmează expunem sintetic opinia noastră. Definirea 
noţiunii de „inteligenţă”: inteligenţă naturală (sunt 
autori, oameni de ştiinţă, care vorbesc de o inteligență 
a materiei) şi inteligenţă umană. Conceptul este 
studiat cu precădere de psihologie ca ştiinţă aplicativă. 
Filosofia și teologia utilizează rar acest concept. 
Inteligența umană este înţeleasă de psihologie fie ca 
funcţie a activităţii neuronale a creierului fie ca 
aptitudine comportamentală, aşa cum afirmă teoriile 
behavioriste. În limbaj popular, inteligenţa este o 
aptitudine a omului întreprinzător, descurcăreţ, care 
se adaptează uşor. Inteligența umană, atât la nivelul 
simțului comun, cât şi în teoriile filozofice sau 
teologice nu este asimilată cu raţiunea umană sau 

capacitatea cognitivă a omului. Acestea din urmă sunt 
atribute ale omului ca fiinţă spirituală, înzestrată cu 
suflet nemuritor, capacitate raţională, afectivă, 
cognitivă şi volitivă. 

Cercetările în domeniul biologiei neuronale au 
demonstrat că nici una dintre capacităţile raţionale şi 
nici intelizența umană nu pot fi explicate integral 
numai prin funcţiile neuronale ale omului. Aceasta 
este o limită obiectivă a cunoaşterii umane și nu una 
subiectivă. Altfel spus, inteligenţa și raţiunea umană 
sunt mai mult şi altceva decât ansamblul funcţiilor 
biologice. Totodată, viaţa nu este ansamblul funcţiilor 
biologice care o susţin. Nicio teorie sau ipoteză 
ştiinţifică nu explică originea vieţii şi nici ce este viaţa, 
cu atât mai puţin să fundamenteze posibilitatea creării 
artificiale a vieţii. 

Consider că psihologismul nu trebuie absolutizat 
deoarece explicaţiile sale privind raţiunea, inteligenţa 
şi conduita omului sunt fie incomplete, fie nu ţin cont 
de realități mult mai profunde decât fenomenalitatea 
teoriilor psihologice. 

Trebuie definit conceptul de „inteligenţă 
artificială”, care, în opinia noastră, este mult mai 
vechi decât timpul la care a fost propus. Astfel, 
vechile civilizaţii ale Egiptului, ale Sumerului sau 
civilizaţia maya, foloseau instrumente și tehnici de 
calcul cu ajutorul cărora puteau să creeze (a se vedea 
piramidele) sau puteau să facă predicții calendaristice 
şi astronomice pe timp îndelungat. Noţiunea de 
„artificial” corespunde în plan filosofic ideii de 
inautentic, realitate lipsită de ipostas existenţial. 
Incontestabil, inteligenţa artificială, sub forma 
sistemelor informatice, a roboticii, digitalizarea etc. 
este o tehnologie, la fel ca atâtea altele, creată de om, în 
serviciul omului şi evident de mare utilitate în 
realizarea scopurilor, raţionale cognitive şi chiar 
volitive ale omului, excluzând cele afective. 

Nu se pot face comparații între inteligența umană 
şi inteligenţa artificială. Cele două realităţi au o natură 
diferită. Aristotel, în „Organon — Definiţiile”, spune că 
se pot compara numai realităţi care au aceeaşi natură 
existenţială, adevăr regăsit astăzi în toate ştiinţele. 
Inteligența omului este un atribut existenţial al 
acestuia, pe când inteligenţa artificială este o 
tehnologie, de o utilitate incontestabilă pentru om, dar 
în nici un caz nu are aceeaşi natură cu inteligenţa 
omului. Este diferenţa şi separaţia absolută dintre 
creator şi creat. În acest caz, omul este creatorul 
inteligenţei artificiale. Este adevărat că expansiunea 
inteligenţei artificiale a dus astăzi la întărirea 
ateismului și la refuzul credinţei (nu întotdeauna al 
religiei). Acest fenomen își are începutul nu acum, ci 
în secolul al XVIII-lea, când omul a considerat că 
poate să înlocuiască raţiunea sa cu Dumnezeu. De 
atunci, au apărut noi creligii>> cum ar fi “religia 
drepturilor omului sau a inteligenţei artificiale”. Este 
o dramă a omului contemporan. Cred că ar trebui 

abordat critic acest aspect. Noţiunile de religie sau de 
teologie nu se confundă cu credinţa. Omul se 
raportează la Dumnezeu prin credinţă, nu prin religie 
sau teologie, cu atât mai puţin prin tehnologie, în 
condiţiile în care este considerată suficientă sieşi. 

Poate că este bine să discutăm şi de limitele 
inteligenţei artificiale. Niciun sistem considerat a fi un 
sistem inteligent artificial nu se poate subroga raţiunii 
creative a omului, facultăţilor sale afective şi volitive. 
Orice formă de inteligenţă artificială trebuie să 
rămână pentru om doar o unealtă, un mijloc şi nu un 
scop. Kant spune că omul trebuie să fie considerat 
totdeauna ca scop şi niciodată ca mijloc. De altfel, 
filosofia şi ştiinţa au evidenţiat limite obiective ale 
raţiunii umane considerată prin capacitatea sa 
cognitivă. Nu intru în amănunte, dar am în vedere 
principiul de incertitudine al lui Heisenberg, constanta 
lui Plank sau teoria caracterului incomplet, respectiv 
contradictoriu, al oricărui sistem axiomatic, elaborată 
de matematicianul Goodel. Nu sunt de acord cu 
afirmaţiile politicienilor că viitorul va însemna 
digitalizarea educaţiei, a democraţiei, a deciziilor. O 
astfel de realitate ar fi o mare tragedie pentru om. 
Riscurile inteligenţei artificiale cred că ar trebui mai 
bine precizate. În opinia mea, ele vizează în special 
încercarea de a compara şi înlocui inteligența umană 
cu cea artificială, omul ar putea deveni un simplu 
mijloc şi nu un scop, slăbirea şi chiar denaturarea 
umanismului social şi juridic. Einstein sublinia foarte 
bine că tehnologia a luat locul umanismului. De aceea, 
nu inteligenţa artificială este rea sau dăunătoare, ci 
modul în care oamenii înţeleg să o folosească. 


Contradicţia dintre consacrarea juridică a 
drepturilor omului şi restrângerea abuzivă a 
acestora. Restrângerea şi abolirea libertăţii omului 
de către cei care exercită guvernarea este veche de 
când lumea, de pe vremea  sclavagismului. 
Postmodernismul social se caracterizează printr-o 
contradicţie majoră între două realităţi: prima 
realitate, proclamarea drepturilor fundamentale, 
consacrarea lor în constituţii şi în instrumente juridice 
internaţionale, iar pe de altă parte excesul de putere al 
guvernanţilor care restrâng prin mijloace juridice şi 
politice aceste drepturi, încălcând astfel principiile 
legalităţii şi legitimităţii, precum şi al supremaţiei 
Constituţiei. Excesul de putere al guvernanţilor în 
postmodernism privind omul ca persoană, creat după 
chipul lui Dumnezeu, şi condiţia omului în societate şi 
în raport cu statul se manifestă prin: mai sus amintita 
contradicţie, prin restrângerea exercitării drepturilor 
şi libertăţilor fundamentale, inclusiv a libertăţii de 
conştiinţă şi a libertăţii religioase, prin discriminare, 
scopul fiind acela ca omul postmodern să devină un 
„sclav fericit”. 

Antonie Iorgovan afirma că o problemă de esenţă a 
statului de drept este aceea de a răspunde întrebării: 

"unde se termină puterea discreţionară şi unde începe 
abuzul de drept, unde se termină comportamentul 
legal al administraţiei, concretizat prin dreptul 
acesteia de apreciere, şi unde începe încălcarea unui 
drept subiectiv sau interes legitim al cetăţeanului?” 
Depăşirea limitelor puterii discreţionare semnifică 
încălcarea principiului legalităţii sau ceea ce în 
legislaţie, doctrină şi jurisprudenţă se numeşte a fi 
“exces de putere”. Excesul de putere în activitatea 
organelor statului este echivalent cu abuzul de drept, 
deoarece semnifică exercitarea unei competenţe legale 
fără să existe o motivare rezonabilă sau fără să existe 
un raport adecvat între măsura dispusă, situaţia de 
fapt şi scopul legitim urmărit. Situaţiile excepţionale 
reprezintă un caz particular în care autorităţile statului 
şi în special cele administrative, îşi pot exercita puterea 
discreţionară, existând evident pericolul excesului de 
putere. Excesul de putere se poate manifesta în aceste 
împrejurări cel puţin prin trei aspecte: a) aprecierea 
unei situaţii de fapt ca fiind un caz excepţional, deşi nu 
are această semnificaţie (lipsa unei motivații obiective 
şi rezonabilă); b) măsurile dispuse de autorităţile 
statului competente, în virtutea puterii discreţionare, 
să depăşească ceea ce este necesar pentru ocrotirea 
interesului public grav ameninţat; c) dacă aceste 
măsuri limitează în mod excesiv, nejustificat, exerciţiul 
drepturilor şi libertăţilor fundamentale recunoscute 
constituţional. 

Existenţa unor stări de criză — economice, sociale, 
politice sau constituţionale — nu justifică excesul de 
putere. În acest sens, profesorul Tudor Drăganu 
afirma: “ideea statului de drept cere ca ele (situaţiile 
excepţionale n.n.) să-şi găsească reglementări adecvate 
în textul constituţiilor, ori de câte ori acestea au un 
caracter rigid. O asemenea reglementare 
constituţională este necesară să determine limitativ 
domeniile de raporturi sociale, în care transferul de 
competenţă de la parlament la guvern poate avea loc, 
să sublinieze caracterul lui temporar, prin stabilirea 
unor termene de aplicabilitate şi să precizeze scopurile 
în vederea cărora el se efectuează.” 

Restrângerea exerciţiului unor drepturi sau 
libertăţi fundamentale, prin lege, reprezintă o 
ingerinţă a statului în exercitarea acestor drepturi şi 
libertăţi, justificată de realizarea unui scop legitim. 
Pentru evitarea arbitrarului sau a excesului de putere 
din partea autorităţilor statale care adoptă asemenea 
măsuri este necesar să existe garanţii asigurate de stat, 
care să fie adecvate la finalitatea constituţională 
urmărită, aceea de protecţie a drepturilor şi libertăţilor 
fundamentale, în situaţiile concrete în care li s-ar putea 
aduce atingere. Principiul proporţionalităţii este o 
astfel de garanţie constituţională care permite 
sancţionarea de către instanţa constituţională a 
ingerințelor arbitrare ale Parlamentului sau 
Guvernului în exercitarea acestor drepturi. 

Prin urmare, măsurile adoptate de stat prin care se 
restrânge exerciţiul unor drepturi sau libertăţi 
fundamentale pentru a nu fi abuzive trebuie să fie nu 
numai legale, adică dispuse prin lege, sau de un act 
normativ echivalent ca forţă juridică legii, dar şi 
legitime (juste), adică necesare într-o societate 
democratică, nediscriminatorii, proporţionale cu 
situaţia care le determină și să nu afecteze substanţa 
dreptului. Proporţionalitatea şi necesitatea într-o 
societate democratică sunt criterii de apreciere, atât 
pentru legiuitor, cât şi pentru judecător, a legitimităţii 
restrângerii exerciţiului unor drepturi şi libertăţi 
fundamentale. Principiile egalităţii în drepturi a 
tuturor oamenilor şi al nondiscriminării sunt valori 
constituţionale, consacrate normativ în toate 
constituţiile democratice, în legi şi în tratate 
internaţionale. Aceste principii au valoare existenţială 
pentru că îşi au originea în principiul egalităţii tuturor 
oamenilor în faţa lui Dumnezeu care a spus: "Iar Eu zic 
vouă: Iubiţi pe vrăjmaşii voştri, binecuvântaţi pe cei ce 
vă blestemă, faceţi bine celor ce vă urăsc şi rugaţi-vă 
pentru cei ce vă vatămă şi vă prigonesc. Ca să fiţi fiii 
Tatălui vostru Celui din ceruri, că El face să răsară 
soarele şi peste cei răi şi peste cei buni şi trimite ploaie 
peste cei drepţi şi peste cei nedrepţi” (Matei, 5, 44,45). 
Principiul fraternității este de asemenea o valoare 
existenţială pentru toţi oamenii pentru că este expresia 
socială a Poruncii iubirii dată de Mântuitor. Din 
nefericire, acest principiu formulat în documentele 
politice şi constituţionale ale revoluţionarilor francezi 
din 1789 şi ale revoluţionarilor români din 1848 nu a 
fost înscris în constituţiile contemporane. 

În doctrină, discriminarea este caracterizată prin 
reunirea a două elemente, mai precis tratarea diferită a 
unor persoane aflate în situaţii identice sau 
comparabile (sau, dimpotrivă, tratarea identică a unor 
persoane aflate în situaţii diferite), pe de o parte, şi 
lipsa unei justificări obiective pentru un asemenea 
tratament, pe de altă parte. Discriminarea, ca opus al 
echităţii, este definită ca fiind practica ilegală de a trata 
mai puţin favorabil pe unii indivizi în comparaţie cu 
alţii, din cauză că sunt diferiţi ca sex, rasă, religie etc. 
Înseamnă a trata mai puţin favorabil un grup în 
comparaţie cu altul, pe un motiv nejustificabil. 

Fără a insista foarte mult asupra aspectelor 
doctrinare şi normative în materie, evidenţiem unele 
reglementări cuprinse în tratate şi convenţii 
internaţionale. Amintim în acest sens principiile 
proclamate în Carta Naţiunilor Unite, care recunosc 
demnitatea şi valoarea intrinseci cât şi drepturile egale 
şi inalienabile ale tuturor membrilor familiei umane 
drept fundamentul libertăţii, justiţiei şi păcii în lume. 
Articolul 1 al Declaraţiei Universale a Drepturilor 
Omului proclamă că toate fiinţele umane sunt născute 
libere şi egale în demnitate şi drepturi. Articolul 7 din 
acelaşi document proclamă: „Toţi oamenii sunt egali în 
faţa legii şi au, fără nici o deosebire, dreptul la o egală 

protecţie a legii. Toţi oamenii au dreptul la o protecţie 
egală împotriva oricărei discriminări care ar viola 
prezenta Declaraţie şi împotriva oricărei provocări la o 
asemenea discriminare”. Articolul 12 stipulează: 
„Nimeni nu va fi supus la imixtiuni arbitrare în viaţa sa 
personală, în familia sa, în domiciliul lui sau în 
corespondenţa sa, nici la atingeri aduse onoarei şi 
reputației sale. Orice persoană are dreptul la protecţia 
legii împotriva unor asemenea imixtiuni sau atingeri”. 
Iar în articolul 30 se arată că: „Nici o dispoziţie a 
prezentei Declaraţii nu poate fi interpretată ca 
implicând pentru vreun stat, grupare sau persoană 
dreptul de a se deda la vreo activitate sau de a săvârşi 
vreun act îndreptat spre desființarea unor drepturi sau 
libertăţi enunțate în prezenta Declaraţie”. 

Amintind faptul că Naţiunile Unite, în Declaraţia 
Universală a Drepturilor Omului şi în Convenţiile 
Internaţionale cu privire la drepturile omului şi alte 
tratate universale, a proclamat faptul că fiecare este 
îndreptăţit la toate drepturile şi libertăţile incluse în 
acestea, fără distincţie de orice fel, angajând statele să 
ia toate măsurile posibile pentru a asigura 
nediscriminarea în exercitarea tuturor drepturilor 
omului; Convenţia Internaţională cu privire la 
Drepturile Civile şi Politice adoptată de ONU în anul 
1966, în articolul 2 impune obligaţii: „Statele părţi la 
prezenta Convenţie se angajează să respecte şi să 
garanteze tuturor indivizilor care se găsesc pe teritoriul 
lor şi ţin de competenţa lor drepturile recunoscute în 
prezenta Convenţie, fără nici o deosebire, în special de 
rasă, culoare, sex, limbă, religie, opinie politică sau 
orice altă opinie, origine naţională sau socială, avere, 
naştere sau întemeiată pe orice altă împrejurare”. 
Acelaşi document, în articolul 26, recunoaşte dreptul 
la nediscriminare ca un drept fundamental al omului 
autonom şi obligaţia corelată a statelor de a realiza 
acest drept. Edificatoare sunt şi dispoziţiile cuprinse în 
art. 14 al Convenţiei Europene pentru apărarea 
Drepturilor Omului şi a Libertăţilor Fundamentale: 
„Exercitarea drepturilor şi libertăţilor recunoscute de 
prezenta Convenţie trebuie să fie asigurată fără nicio 
deosebire bazată, în special, pe sex, rasă, culoare, 
limbă, religie, opinii politice sau orice alte opinii, 
origine naţională sau socială, apartenenţă la o 
minoritate naţională, avere, naştere sau orice altă 
situaţie”. 

Diferite organisme, instituţii şi institute 
internaţionale susţin faptul că discriminarea, prin 
natura sa, dăunează capacităţilor umane în maniere 
injuste, creând cicluri ale dezavantajelor şi negări ale 
libertăţii care împiedică dezvoltarea umană. Au 
recunoscut şi afirmat importanţa combaterii fiecărei 
forme de discriminare, inclusiv nevoia de a lua 
măsurile adecvate pentru a capacita persoanele care 
sunt dezavantajate să-şi realizeze întregul potenţial şi 
pentru a contribui la participarea lor completă în viaţa 
economică, socială, politică, culturală şi civică. 

Declaraţia Principiilor Egalităţii este un document 
deosebit de important adoptat la 5 aprilie 2008 la 
Londra de către avocaţi ai drepturilor omului şi experţi 
în legislaţia internaţională în materia drepturilor 
omului şi în legislaţia pentru egalitate, în care se 
menţionează, printre altele: „Dreptul la egalitate este 
dreptul tuturor fiinţelor umane de e a fi egale în 
demnitate, de a fi tratate cu respect şi consideraţie şi de 
a participa în condiţii de egalitate cu ceilalţi la orice 
aspect al vieţii economice, sociale, politice, culturale 
sau civile. Toate fiinţele umane sunt egale în faţa legii 
şi au dreptul la protecţie şi beneficiu egale în faţa legii” 
(art. 1). „Dreptul de a nu fi discriminat este un drept de 
sine stătător, fundamental, subsumat dreptului la 
egalitate” (art. 4). „Discriminarea trebuie interzisă 
acolo unde aceasta are loc pe criterii de rasă, culoare, 
etnie, origine, sex, sarcină, maternitate, statut civil, 
familial sau profesional, limbă, religie sau credinţă, 
opinie politică sau de alt gen, origine la naştere, 
naţională sau socială, naţionalitate, statut economic, 
asociere cu o minoritate naţională, orientare sexuală, 
identitate de gen, vârstă, dizabilitate, stare de sănătate, 
predispoziţie genetică sau de altă natură spre boală sau 
o combinaţie a oricărora dintre aceste criterii, sau în 
baza unor caracteristici asociate cu oricare dintre 
aceste criterii”(art. 5). 

În legislaţia română, principiile egalităţii şi al 
nondiscriminării sunt consacrate în Constituţie: 
„Cetăţenii sunt egali în faţa legii și a autorităţilor 
publice, fără privilegii şi fără discriminări” (art. 16 alin 
1). „Statul are ca fundament unitatea poporului român 
şi solidaritatea cetăţenilor săi”. „România este patria 
comună şi indivizibilă a tuturor cetăţenilor săi, fără 
deosebire de rasă, de naţionalitate, de origine etnică, 
de limbă, de religie, de sex, de opinie, de apartenenţă 
politică, de avere sau de origine socială”(art. 4). 

Deţinătorii efemeri ai puteri statale în această lume, 
naţionali sau supranaţionali, doresc să trăim prin 
delegaţie, să nu mai fim noi înşine, să renunţăm la 
personalitatea şi demnitatea de oameni, la libertate şi 
să le încredinţăm lor dreptul să ne spună cine suntem, 
cum să ne trăim viaţa, să ne explice ce este libertatea şi 
să ne confere libertate în limitele şi formele dorite de 
ei, să ne restrângă drepturile naturale, să ne spună ce 
este bine şi ce este rău, să ne facă să existăm fără 
Dumnezeu într-o societate atee pe care tot ei vor să o 
construiască după chipul şi voia lor. Şi toate acestea în 
schimbul unui pretins trai în siguranţă, bazat pe 
consum, pe a avea şi pentru a fi. Mulţi dintre noi au 
acceptat acest compromis, au renunţat la 
autenticitatea lor, devenind simpli indivizi supuşi, care 
se simt în siguranță sub puterea absolută şi 
atotştiutoare a tătucului, care este leviatanul, statul 
actual căzut în fariseism, demagogie şi ateism profund. 
Intenţia guvernanţilor este să ne transforme în “sclavi 
fericiţi”. 

Herman Hesse, laureat al premiului Nobel pentru 
literatură, autorul romanului „Jocul cu mărgele de 
sticlă”, remarcă cu multă înţelepciune: „Cu cât e mai 
vastă cultura unui om, cu cât mai mari îi sunt 
privilegiile, cu atât mai mari trebuie să fie în caz de 
nevoie sacrificiile pe care le face. Dar nu mai puţin este 
un laş şi un trădător cel ce trădează principiile vieţii 
spirituale de dragul unor interese materiale, cel care de 
exemplu este gata să lase pe seama deţinătorilor 
puterii a decide cât fac doi ori doi. Este o trădare să 
sacrifici oricăror altor interese simţul pentru adevăr, 
onestitate intelectuală, devotamentul faţă de legile şi 
metodele spiritului. Pot să vină vremuri de spaimă şi 
de cel mai profund dezastru. Dacă în dezastru mai e 
posibilă vreo fericire, aceasta nu poate fi decât una 
spirituală, care să privească înapoi cu dorinţa de a 
salva cultura vremurilor trecute, care să privească 
înainte cu hotărârea de a reprezenta senin şi statornic 
spiritul într-o perioadă ce altminteri ar putea să cadă 
pe deplin pradă materiei”. 

Epoca postmodernismului este pentru om, pentru 
condiţia sa socială, pentru dreapta credinţă, o perioadă 
de spaimă, de profund dezastru, de încercare, cum 
anticipa scriitorul Hermann Hesse. Pentru a rezista în 
aceste vremuri de încercare, îngăduite de Dumnezeu 
pentru păcatele noastre, pentru că refuzăm mâna Sa 
salvatoare şi ne credem a tot puternici şi stăpânii 
acestei lumi, există o singură cale de izbăvire: să ne 
întoarcem la Dumnezeu, să facem roade vrednice de 
pocăință (după cuvântul Mântuitorului: "Şi a zis: 
Adevărat zic vouă: De nu vă veţi întoarce şi nu veţi fi 
precum pruncii, nu veţi intra în împărăţia cerurilor” - 
Matei,18,3), să ne întoarcem la Sfânta Biserică 
Ortodoxă, să credem şi să ne rugăm mai mult, să 
împlinim Porunca Iubirii, prin care ne întoarcem la 
darul dumnezeiesc al vieţii, al libertăţii şi al demnităţii. 
Darurile lui Dumnezeu nu se iau niciodată înapoi. Noi 
suntem aceia care le refuzăm. Trebuie să ne recâştigăm 
demnitatea de om. 


Postmodernismul 
şi creștinismul 

Omul postmodern nu este pierdut. Omul şi 
societatea contemporană, din nefericire, parcurg criza 
generată de concepţiile postmoderniste, pe care le 
acceptă cu ştiinţă sau fără ştiinţă. Omul este creat 
după chipul lui Dumnezeu şi acest dar nu se pierde, 
chiar dacă chipul dumnezeirii în om s-a mai haşurat. 

Spre deosebire de alte culte, şi de ideologia 
postmodernistă, creştinismul ortodox recunoaşte 
valoarea deosebită a lumii și a omului ca fiind creaţia 
lui Dumnezeu. Lumea şi omul nu sunt (doar) existenţe 
căzute, aşa cum le considera Origen, ci poartă în sine 
iubirea lui Dumnezeu, pentru că lumea şi omul au fost 
create din iubire. Lumea (universul) are o valoare 
deosebită; este un adevăr care rezultă din cuvântul 

Mântuitorului: „Dumnezeu aşa a iubit lumea, încât pe 
Fiul Său Cel Unul Născut L-a dat ca oricine crede în El 
să nu piară, ci să aibă viaţă veşnică (loan 3: 16). 

Recurgem la cuvintele Părintele profesor Dumitru 
Stăniloae pentru a sublinia această concepţie a valorii 
lumii şi a omului potrivit gândirii teologice ortodoxe: 
„Creatorul a dat omului prin creaţie o valoare şi o 
capacitate atât de mari de a se face Frate cu omul, de a 
vorbi şi lucra prin firea omenească. Acesta este 
misterul cel mare al omului: că Dumnezeu se face el 
însuşi Fiul al Omului, dar ne-coborând total în 
granițele omeneşti -— căci aceasta ar fi una cu 
panteismul — arătând o slăbiciune a lui Dumnezeu, ci 
rămânând şi Dumnezeu, mai presus de graniţele 
omenescului. Naşterea ca om din Fecioară arată atât 
mărirea lui Dumnezeu, cât şi mărirea dată omului de 
partener al lui, de fire a persoanei lui. El se face Fiul 
Omului prin excelenţă, căci îl ridică pe om la starea lui 
de om cu firea neîmbolnăvită. Se face noul început, 
sănătos al omenirii. Cei ce rămân în el nu mai cad din 
umanitatea adevărată. lar umanitatea adevărată nu 
este decât cea întărită în Dumnezeu”17. 

Pentru a realiza o comuniune perfectă cu 
Dumnezeu, după inspirata învăţătură a Sfântului 
Apostol Pavel, omul trebuie să aibă în primul rând 
credinţă. Prin credinţă, Hristos vine în cămara inimii 
omeneşti: „aşa încât Hristos să locuiască în inimile 
voastre prin credinţă; pentru ca având rădăcina şi 
temelia puse în dragoste... ”. (Efeseni 3:17) Astfel omul 
va primi Duhul făgăduit de Dumnezeu şi prin credinţă 
putem deveni fii ai lui Dumnezeu. (Galateni 2:15-21; 3; 
14; 3:23-29; Filipeni 3:8-11). 

Apropierea omului de Dumnezeu este posibila 
kenotic, prin smerenie, prin golirea de sine, de „eul” 
fals, neînduhovnicit. Sfântul Pavel îi învaţă pe Filipeni 
că Hristos Însuși a luat o formă de slujitor şi că „De 
aceea şi Dumnezeu L-a înălţat nespus de mult şi I-a dat 
Numele care este mai presus de orice nume; pentru ca 
în Numele lui Iisus, să se plece orice genunchi al celor 
din ceruri, de pe pământ şi de sub pământ şi orice 
limbă să mărturisească, spre slava lui Dumnezeu Tatăl, 
că Iisus Hristos este Domnul...”(Filipeni 2:5-11). 

De asemenea, pentru a-L cunoaşte pe Dumnezeu 
trebuie mai întâi să-L iubim pe Dumnezeu, fiindcă EI 
ne-a iubit înainte, ca să ne împărtăşim din aceeaşi 
iubire prin care Hristos ne-a adus la Tatăl: „Pe Cel ce 
n-a cunoscut niciun păcat, El L-a făcut păcat pentru 
noi, ca noi să fim neprihănirea lui Dumnezeu în E/(II 
Corinteni 5:21). Prin victoria asupra păcatului, a morţii 
şi a diavolului, Hristos a învins şi a distrus ceea ce l-a 
despărţit pe om de Dumnezeu. 

Prin Biserică trăim întru Hristos, împărtăşind viaţa 
şi moartea Sa, iar „Pentru că suntem botezați în 
moartea lui Hristos” am fost îngropaţi împreună cu El 
şi ... „uniţi cu EI într-o moarte ca a Lui...” astfel că 
„Plata păcatului este moartea dar darul fără plată al lui 
Dumnezeu este viaţa veşnică în Hristos Iisus Domnul 

nostru” (Romani 6). Moartea întru asemănarea morţii 
lui Hristos este moartea întru înviere „Şi toate lucrurile 
acestea sunt de la Dumnezeu, care ne-a împăcat cu El 
prin lisus Hristos şi ne-a încredinţat slujba 
împăcării”(II Corinteni 5:14-18). 


Note: 


IA se vedea Jean-Francois Lyotard, The Postmodern 
Condition. A Report on Knowledge, Editura, Manchester 
University Press, S.U.A, 1984. 

2Pentru dezvoltări a se vedea, Gheorghe Cristian-Popa, 
Postmodernismul nu-L neagă pe Dumnezeu, Îl ironizează, 
publicat în https://ziarullumina.ro/educatie-si- 
cultura /interviu/postmodernismul-nu-l-neaga-pe- 
dumnezeu-il-ironizeaza-35933.html 

3A se vedea, Lev Sestov, Toate lucrurile sunt posibile, 
1905. 

4A se vedea Jacques Derrida, Fiara si suveranul, Volumul 
II (Seminar 2002-2003), Editura Tact, Bucureşti, 2014; 
Jacques Derrida, Dissemination, Editura Bloomsbury 
Publishing Plc., Londra, 2016. 

SLudwig Wittgenstein, Cercetări filosofice, Editura 
Humanitas, Bucureşti, 2013. 

GJean Bauddrillard, Cuvinte de acces, Editura ART, 

10Dumitru Stăniloae, Teologia Dogmatică Ortodoxă, Vol. 

11Dumitru Stăniloae, op. cit. p. 183. 

12Pentru dezvoltări a se vedea, Marius Andreescu, De la 
familia ortodoxă românească la parteneriatul civil 
occidental, publicat în revista Porunca Iubirii, Editura 
Agaton, Făgăraş, 31. 01.2022. 

13Dumitru Stăniloae, în, Protos Ioanichie Bălan, 
Convorbiri duhovniceşti, Editura Episcopiei Romanului şi 
Hușilor, 1990, Vol. II, p. 98. 

14Friedrich Wilhelm Nietzsche, Genealogia moralei, 

lui Nietzsche, publicat pe  https://ibn.idsi.md/sites/ 
default/files/imag_file/61-63. 

16A se vedea, Ovidiu Hurduzeu, Sclavii fericiți. Lumea 
văzută din Silicon Valley, Editura Timpul Iaşi, 2005, p. 5. 

1/Dumitru Stăniloae, Iisus Hristos. Lumina lumii şi 
îndumnezeirea omului, Opere complete, Vol. 6, Editura 
Basilica, Bucureşti, 2014, p. 64. 

Istoria primului cor bisericesc din Pitești 


(urmare din numărul trecut) 

După miruitul din duminica 27 decembrie 1983 
cântăreţul Necula Dumitru provoacă o oarecare 
dezordine în biserică, protestând împotriva intrării în 
cor a unor noi elemente. Părintele pensionar Marin 
Diaconescu protestează şi nu mai participă la slujbe. 
Dirijor secund este ales pr. pensionar Anatolie Friptu. 
Lucrurile, pe parcurs, se calmează215. În 22 şi 25 
decembrie 1985, concerte de colinde, biserica fiind 
plină „până la refuz”. Noul dirijor principal este 
Anatolie Friptu, preot pensionar, fost secund, Grigore 
Mircescu de la Curtea de Argeş trecând secund şi 
venind la Piteşti când timpul şi condiţiile meteo 
permit216. Anatolie Friptu dirijează ani buni, în 1988 
întâlnindu-l tot aici217. Corul este onorat de prezenţa 
solistului Ion Grigorescu, fiul parohului Constantin 
Grigorescu, o voce impresionantă, liberă de inerenta 
doză de teatralism întâlnită adesea în această rară şi 
pretențioasă branşă artistică. Spre exemplu, de Paştele 
lui 1987 prof. dirijor Ion Băncilă din Bucureşti, prezent 
la slujbă, îi laudă pe el şi pe Ioana Ghina, solişti, pentru 
prestaţie218. La vizita de hramul lui 1988 a Prea- 
sfinţitului Calinic la „Sf. Gheorghe” solist este tot Ion 
Grigorescu, împreună cu lasmina Popescu, amândoi 
de la Opera din Bucureşti219. Coriștilor li se oferă o 
masă „în casa doamnei Stavarache, lângă biserică”220. 
Anatolie Friptu este reangajat şi în 1989, în aceleaşi 
condiţii ca şi în alţi ani, bugetat de stat221, cât şi în 
1990, cu 498 de lei lunar222. În 1991 salariul lui este 
ridicat la 750 lei lunar223. Pentru 1992 Anatolie Friptu 
este din nou angajat în postul de dirijor şi i se dau 
lunar 1.264 lei224, însă din vara acestui an dirijor vine 
actorul piteştean Aurel Duminică, plătit cu 1578 lei. 
Corul are acum 16 coriști plătiţi lunar cu 524 lei225. În 
1994 dirijorul Aurel Duminică este plătit cu 4200 
lei226. În 1995 dirijorul Aurel Duminică moare subit, 
— conform învățătorului Gheorghe 
Ilie, corist vechi în Ars Nova şi în 
corul domnesc din Piteşti — un atac 
de cord, la cafea, într-o duminică, 
înainte de a merge la biserică pentru 
răspunsurile corale. 

În noiembrie 1995 la conducerea 
corului bisericii domneşti din Piteşti 
vine, pentru aproape 20 de ani, dl 


Corul bisericii domnești din Pitești 
în anii cincizeci ai secolului trecut. 
Marcat cu x, dirijorul lui, 
prof. Constantin Albu. Sursa: 
arhiva bisericii domnești din Pitești, 
„Cartea de Aur” 


dr. Octavian DĂRMĂNESCU 


Georgică Paraschivescu. Avem următorii corişti: 1. 
Cristescu Dumitra 2. Țâţu Varvara 3. Nicodim Filofteia 
3. Gica Florica 4. Dinescu Elena 5. Smadu Florica 6. 
Ciuculete Veronica 7. Stănciulescu Maria 8. 
Cremenescu Elena 9. Pascu Gheorghe 10. Albulescu 
Alexandru 11. Bogdan Gheorghe 12. Milea Aurel 13. 
Stăniloiu Ion 14. Iacobescu Ion 15. Fluturel Nicolae 16. 
Voiculescu Vasile 17. Reportăreasa Alexandru 18. 
Badea lon227. În 1999 vine în cor solista Daniela 
Hodojeu, inginer în mecanică fină, o voce deosebită, 
solistă, de altfel, şi în cadrul corului Ars Nova. Perioada 
lungă de conducere a noului dirijor va fi caracterizată 
de variaţiuni calitative -— inerente —, însă per 
ansamblu, tonusul general, istoric vorbind, este unul 
ascendent, pozitiv, datorită nu numai optimismului 
social post-decembrist, dar şi de tinereţea şi implicarea 
dirijorului, conducător, între timp, şi al Coralei „D.G. 
Kiriac”. În timp, această constantă fericită a fost 
dublată indirect, dar vizibil, de un fenomen natural — 
care va duce, până în final, 21 septembrie 2014, la 
desfiinţarea lui -, în niciun caz imputabil: 
îmbătrânirea membrilor, majoritatea cei din urmă cu 
zeci de ani, de la redeschiderea din 1968228. 

Aşadar, începând cu octombrie 2014, noul cor mixt, 
alcătuit din opt profesori de muzică şi absolvenţi de 
specialitate, îşi începe activitatea. Dirijor este prof. 
Alex Ionescu, dirijor, în acelaşi timp, al coralei „Orfeu” 
din Curtea de Argeş. Prima apariţie publică extra- 
muros a noului grup coral a fost în data de 18 
decembrie 2014 cu un program de colinde, la Centrul 
Cultural Piteşti, a doua, următoarea zi, la sediul 
Rectoratului Universităţii din Piteşti. 

Începând cu ianuarie 2016 corul este condus de 
prof. Cristi Sandu. Echipa din martie 2017, este 
următoarea: la sopran, Sandu Raluca Mihaela, Feraru 
Roberta Ioana; la alto, Servet Codruța Gabriela, 

Coman Selena Ştefania, Toroipan Ştefania Elena; la 
tenor, Sandu Cristian, Popescu George Leonard, 
Dărmănescu Octavian; la bas, Burcea Răzvan 
Alexandru, Popa Alin Mihăiţă. Într-o formulă mică, 
aşadar, opţiunea dirijorului de a introduce elemente 
tinere — cu tot riscul emisiei relativ scăzute, suplinită 
acceptabil de microfon şi de difuzoare — este una nu 
neapărat istorică, de reîntoarcere involuntară la 
începutul corului din 1884 al diaconului Teodor 
Băjenaru, format din liceeni, ci de asigurare a viitorului 
muzicii corale în biserica din centrul municipiului 
Piteşti. O ştafetă imponderabilă şi foarte prețioasă 
pentru cine înţelege cât de puţin lucrurile fine. 
Dirijori 

Ion Ianculescu (dirijor între 1004229 şi 
1909). „Maistru de cor”, el merge special la un 
concurs, în capitală, pentru ocuparea unui post la 
catedrele vacante de muzică vocală230. Ion 
Ianculescu fusese fost şef al muzicii militare din 
Piteşti231. Tot el este fondatorul corului „Doina 
Carpaţilor” care, în 1910, concerta la Curtea de 
Argeş?32. 

Iordan B. Arsenescu (dirijor în 1012233 şi 
între 1915 şi 1918). El figurează ca dirijor numai pe 
perioada aprilie-iulie 1912. Corul se numeşte 
„Armonia” şi este propriu bisericii catedrale „Sf. 
Gheorghe”. Din 1915 îl găsim din nou la conducerea 
corului234. 

C. Dionisescu (dirijor între 1912235 şi 1913). 

Teodor Săvulescu (dirijor în perioada 
noiembrie 1913236 şi aprilie 1915). Încă din 1909 
(„elev al Conservatorului, cantor I la biserica Precista”) 
dorea să cânte cu corul lui nou înfiinţat, ”Farmecul”, 
însă epitropia se opreşte la corul ”Dorul”237. O 
evocare: „Sunt încă mulţi bătrâni astăzi în Piteşti care 
îşi aduc aminte cu nostalgie de concertele date de corul 
„Farmecul”. Cât despre dirijorul acestui cor, amintirile 
sunt mult mai puternice, deoarece Teodor Săvulescu, 
după ce a fost 30 de ani profesor de muzică la Şcoala 
normală din Piteşti (de o exigenţă dusă până la limită) 
s-a stins din viaţă în 1960 în vârstă de 81 de ani”238. 
Iniţial, fusese profesor la şcoala de cântăreţi. „Teodor 
Săvulescu a adus ani de-a rândul în faţa spectatorilor 
piteşteni coruri bine pregătite, cu o evidentă şi 
permanentă grijă pentru repertoriu”, făcând din 
„Farmecul” „una din cele mai puternice formaţii corale 
pe care le-a avut Piteştiul”239. În Primul Război 
Mondial, concentrat la ordin în primăvara lui 1915, 
cade prizonier, întorcându-se în Piteşti de-abia după 
semnarea păcii240. 

Profil în enciclopedia oficială: „Săvulescu, Teodor 
(1870, Piteşti — 1960). Profesor, muzică, dirijor, cor, 
solist vocal, bariton, compozitor. Studii liceale şi 
universitare în Capitală. Activitate didactică 
permanentă la Piteşti: Şcoala de Cântăreţi Bisericeşti, 
Şcoala Normală (1907-1938). Dirijor: Corul Catedralei 
Sf. Gheorghe, Piteşti, membru fondator Societatea 

Corală Farmecul, Piteşti, 13 noiembrie 1908, maestru 
dirijor (1909-1914) spectacole de referință. Combatant, 
Primul Război Mondial, prizonier (1917-1919). Creaţii 
importante: Dorul mândrei mele; Bădişorul meu. 
Implicări constante în viaţa cetăţii.(...) Aprecieri 
comunitare antume şi postume (L.P.)”241. 

Alexandru (Alexis) Rădulescu (dirijor, 
19109242 şi 1021). 

Ioan Dan (n. 1905; dirijor între 1021243 şi 
1923; epitrop cultural între 1949 şi 1960). O 
evocare: „Alexandru Rădulescu dirijează până în 
august 1921. Din luna următoare, corul va fi dirijat de 
Ion Dan, de câţiva ani corist de frunte în corul 
Catedralei, cu o foarte frumoasă voce de bariton. Lui 
Ion Dan, pe care îl vom mai întâlni în viaţa muzicală a 
Piteştiului, îi urmează profesorul Constantin Albu, cu 
venirea căruia începe o nouă etapă pentru corul 
bisericii Sf. Gheorghe”244. Viitor epitrop. Profilul lui 
din arhiva internă: n. Piteşti, 1905, urmează 
Facultatea de medicină, Bucureşti. Căsătorit cu Adela 
Georgescu (n. 1914). Medic la Policlinica C.F.R., 
Piteşti. „Legătura mea cu Biserica este vie din copilărie. 
Este o prelungire a legăturii părinţilor mei. Cu 
oarecare întreruperi, din copilărie până acum am 
cântat în corurile bisericeşti, ca şi la Sf. Gheorghe — 
ajutând la înfrumusețarea slujbei. De 2 ani sunt şi 
deputat eparhial, în care calitate ajut şi mai mult 
Biserica”245 — însemnare din 1956. Mama lui, Filofteia 
Dan (n. 1882, cu tată Ştefan Steriade), este membră în 
Comitetul de femei din 1956246. Mai are doi fraţi mai 
mici, Constantin (medic) şi Elena (profesoară). 
Epitrop cultural în 1950247 (de fapt, din 1949, 
deoarece atunci fuseseră noile alegeri). Epitrop şi în 
1954248. Reales epitrop în 1958249. În 1960 este 
înlăturat din Consiliu pe motiv de absenţe250. Locuia 
în str. Doamna Bălaşa, nr. 16. Dintr-o altă sursă aflăm 
că este născut în 1904251. Pr. Marin Diaconescu îl 
numea „cel mai entuziast consilier şi susţinător 
neînfricat al intereselor bisericii”252. 

Constantin Albu (n. 1883 - m. 1970; dirijor în 
1923253-1028, 1944-1951,1953-1957). Născut în 
Câmpina, jud. Prahova, în 11 decembrie 1883. 
Urmează Conservatorul de Muzică din Bucureşti la 
clasa de „Teorie şi Solfegiu”, curs predat de Gh. 
Brătianu, fost profesor la Liceul Lazăr, la cursul de 
corn, la cel de violoncel, predat de Constantin 
Dumitrescu, la cel de Armonie, contrapunct şi fugă, 
predat de Eduard Wachman. Conservatorul îl termină 
în 1904. Între 1902-1911 este membru fondator al 
Societăţii corale „Carmen” (în 1926 preşedinte Gh. 
Folescu şi director, D.G. Kiriac). Corist la Mitropolie, la 
biserica Domnița Bălaşa, la Biserica Creţulescu şi 
Zlătari. În 1911, profesor de Muzică la Călăraşi, unde, 
după un an, înfiinţează corul „Freamătul”. Din 1913 
vine în Piteşti ca profesor la „Liceul de băieţi” şi, 
potrivit propriei lui mărturisiri, încă din acest an 
începe să dirijeze la „Sf. Gheorghe”. Împreună cu 

Remus Macarie, unul dintre cei mai mari lutieri 
români, formează la Piteşti un cvartet de coarde foarte 
apreciat şi cunoscut254. Va mai dirija şi la „Sf. Vineri”, 
şi la „Sf. Iloan”255. Evocat dirijor la „Sf. Gheorghe” şi în 
1944-1945256. În 1947 corul, dirijat tot de el, se 
desființează, reînfiinţându-se în anul următor. În 1952 
se desfiinţează din nou. În 1953 corul se reînființează şi 
C. Albu este integrat în grila de salarizare257. Corul se 
desfiinţează din nou în 1957258. 

Profilul din enciclopedia oficială: „Albu, Constantin 
D. (Bucureşti, 1881-Piteşti, 23 octombrie 1970. 
Muzician, dirijor de cor, profesor. Stabilit la Piteşti în 
1912. Școala de Arte, Bucureşti, (1905). Instrumentist, 
corn englezesc, filarmonicile din Bucureşti, Munchen, 
(1905-1912). Activitate didactică: liceul Ion C. 
Brătianu, Piteşti (1912-1945). Preşedinte fondator şi 
dirijor societăţile corale ”Armonia” şi ”Freamătul 
Argeşului” (1926), "Cântarea Argeşului” (1946-1948, 
cu secund Grigore Mircescu), Piteşti. Membru activ 
"Societatea Corală Carmen”, Bucureşti (1926). 
Membru fondator Ateneul Popular Gheorghe Ionescu- 
Gion, Piteşti (1928). Contribuţii la formarea 
muzicienilor Nicolae N. Brânzeu şi Emil Lerescu. 
Implicare în evoluţia fenomenului cultural din Argeșul 
interbelic. (L.P.)”259. 

O evocare importantă: „Constantin Albu s-a stins 
din viaţă în octombrie 1970 în vârstă de 87 de ani. În 
vara anului 1970 i-am făcut mai multe vizite împreună 
cu prof. Emanoil Popescu, în timpul cărora mi-am 
notat o parte din amintirile — legate de viaţa muzicală 
a Piteştiului — pe care le-a depănat bătrânul profesor. 
Notez aici cu durere că Emanoil Popescu a fost 
singurul profesor de muzică din Pitești care, în urma 
sicriului, a condus pe Constantin Albu până la locul de 


veci”260. 
Pasaje dintr-un interviu luat în ultimile luni ale 
vieţii: „ — La câte instrumente cântaţi? / — Vioară, 


violoncel, corn, pian. Pianul l-am învăţat singur. La 
Conservator am studiat violoncelul şi cornul. În anii 
1906-1907 eram membru în orchestra simfonică a 
Ministerului Instrucțiunii Publice. Am cântat cu 
această orchestră sub bagheta celebrului Pietro 
Mascagni, în februarie 1906. Marele compozitor şi 
dirijor mi-a dăruit o fotografie cu autograf. În 
întâmpinarea acestui gest l-am invitat într-o seară pe 
Pietro Mascagni la un coleg al meu ce locuia lângă 
fostul Teatru Naţional din București unde 
improvizasem la repezeală o orchestră de cameră. Am 
cântat o bucată compusă de el, La Gavotta delle 
Bambole. Mascagni a încremenit. Nu se aştepta la o 
atare surpriză. (...) —Dintre numeroasele amintiri 
adunate de-a lungul anilor, ca profesor, aveţi una la 
care ţineţi cel mai mult? — Nu. Au trecut prin faţa 
ochilor mei 41 de generaţii. Am 41 de amintiri 
frumoase. Adăugaţi la acestea sutele de invitaţii pe care 
le primesc pentru a participa la întâlnirile foştilor mei 
elevi. Şi mai adăugaţi revederile cu foştii mei colegi, cu 

colegii de generaţie. Din zi în zi suntem tot mai puţini. 
Am mai rămas 3. Clipe frumoase încă mai vin, sunt pe 
drum. Cea mai apropiată va fi întâlnirea de la 26 
septembrie anul acesta cu foşti elevi, la care am fost 
invitat. Prefer astfel de amintiri. Nu-mi plac 
întâmplările oarecari, de demult. Ele mi-ar spune că 
am trăit, că am fost... / — În timpul primului război 
mondial aţi rămas la catedră? / — Am fost pe front. Am 
luptat sub comanda eroului de la Mărăşeşti, generalul 
Ieremia Grigorescu. S-au strecurat acolo, la Mărăşeşti, 
nişte gloanţe şi prin mine. Am trecut şi prin 
îmbrăţișarea tifosului. Dar astea sunt amintiri triste. 
Când s-au aniversat 50 de ani de la luptele de la 
Mărăşti, Oituz şi Mărăşeşti am fost decorat cu Virtutea 
ostăşească, clasa I-a. Mi s-a dat, încă pe vremea aceea, 
brevet de veteran din primul război mondial. (...) — Ar 
fi o mare indiscreţie din partea noastră dacă v-am cere 
îngăduinţa să răsfoim câteva dintre scrisorile de la 
elevii dumneavoastră? — Vă arăt una singură. Ea spune 
totul, din partea tuturor. Vorbeşte din ea nu o 
înțelepciune trecută prin vâltorile vieţii, ci candoarea şi 
inocenţa unui copil, a unui elev. Acestea sunt cele mai 
plăcute mângâieri pentru un profesor, dacă doriţi, 
puteţi să transcrieţi fragmente din ea. Dar de Crăciun, 
respectatului Profesor C. Albu: O dată cu primii fulgi 
de zăpadă se apropie cu paşi repezi vacanţa şi cu ea, 
sărbătorile de iarnă. E seară şi afară ninge. La masă, 
eu, ca dar de Crăciun, îi fac portretul profesorului meu 
drag, de muzică, Constantin Albu. Este de o statură 
potrivită, cu faţa luminoasă şi zâmbitoare. În mustaţa 
neagră, răsucită, a început de acum să apară fire 
argintii de păr. Ochii săi sunt vii, blânzi şi prietenești. 
E totdeauna curat, sfătuitor şi econom. Arată elevilor 
cu o dragoste nemărginită, la toate nedumeririle. E 
totdeauna la punct şi-i place foarte mult ordinea. E 
iubit mult de şcolari şi de aceea toţi îşi manifestă 
această dragoste prin portrete şi mai ales prin 
caricaturi. L-a avut ca elev pe Tăticu şi totdeauna el 
povesteşte cu dragoste despre profesorul său iubit, 
spunând cum l-a îndrumat şi cum l-a educat. Eu vă 
urez din toată inima Sărbători fericite şi vă doresc încă 
mulţi ani de aici înainte. Matei 1. Ion, cl. a V-a A”201. 
O altă evocare: „Amintindu-şi de el, savantul Henri 
Coandă spunea: ...am mai întâlnit un fost coleg din 
acele clase primare, Costică Albu, care cânta într-o 
orchestră dirijată de însuşi Pietro Mascagni şi care, 
devotat muzicii, am aflat târziu că devenise profesor de 
muzică la liceul din Piteşti (V. Firoiu, „Din nou acasă”). 
În vara aceasta, împreună cu profesorul Emanoil 
Popescu, i-am făcut o vizită distinsului octogenar. Cu 
această ocazie, am admirat o fotografie a mareului 
compozitor italian, dăruită profesorului Constantin 
Albu cu autograf: "al prof. Albu — ricordi di concerti di 
Bucarest, 17.Il. 907, P. Mascagni.” — astăzi fotografia 
se află în colecţiile Bibliotecii Municipale Piteşti, 
donată de prof. C. Albu, cu puţin timp înainte de 
moarte. (...) Octogenar, aflându-se mereu printre 

concetăţenii săi — sute dintre aceştia foşti elevi — cu o 
vorbă bună sau un sfat, C. Albu, plin de patriarhală 
demnitate, a întâmpinat cu pâine şi cu sare la porţile 
oraşului pe conducătorii de partid şi de stat, cu ocazia 
celor două vizite de lucru făcute în orașul nostru. 
Respectat până la venerație de către acei care l-au 
cunoscut, profesorul Constantin Albu a fost întâlnit pe 
străzile oraşului până de curând. Plecat dintre noi, 
ne-a lăsat moştenire exemplul său de muncă și 
generoasă dăruire”262. 

Într-adevăr, Constantin Albu, îmbrăcat în costum 
popular, îl primeşte în Piteşti cu pâine şi cu sare pe 
Nicolae Ceaușescu în 1966203. Este înmormântat în 
Cimitirul Sf. Gheorghe din Piteşti, în extremitatea 
sudică a primului cvartal din stânga, alături de Joița 
Albu (1910-1982). 

Anghel Constantinescu (dirijor între 
1920204- 1933). O referiță din sursele locale:„Anghel 
Constantinescu, funcţionar C.F.R. Ca dirijor şi-a făcut 
ucenicia sub supravegherea lui Teodor Băjenaru, la 
biserica Mavrodolu, unde după 1921 dirijează corul 
până în 1928. După ce va conduce corul Catedralei 
aproape patru ani, va realiza în cadrul C.F.R. Piteşti un 
cor puternic, o orchestră şi, în colaborare, o revistă 
care a avut mult succes. Mutat în Bucureşti, a lucrat tot 
în cadrul C.F.R.-ului, de unde a şi ieşit la pensie. Astăzi 
locuieşte în Bucureşti. Pentru lucrarea de față ne-a dat 
o serie de informaţii şi câteva documente preţioase 
pentru care-i aducem toate mulţumirile”265, 

Ioan Muşetescu (dirijor între 1933206- 1036). 
În 1933 îi murise un copil. Moare, la rându-i, în 
1936207. 

Paraschiv Stănescu (dirijor între 1936268- 
1939). 

Nicolae 1. Muşatescu (dirijor între 1039269- 
1042). Foarte probabil, fiul fostului dirijor Ioan 
Muşetescu decedat în 1936. 

Alfons Popescu (dirijor între 1042270-1044). 
În 1943 este concentrat271. Profil în enciclopedia 
oficială: „Popescu, Alexandru, Alfons (Tânganu, 
Stoeneşti, Ilfov, 6 octombrie 1912-Domneşti, Argeș, 30 


iulie 1978). Profesor, muzică şi filozofie, dirijor, cor, 
compozitor. Stabilit în Argeş-Muscel din 1944. Studii 
liceale în capitală (1930), Conservatorul de Muzică şi 
Teatru, Cernăuţi, Bucovina (1938), Clasa George 
Onciul, George Georgescu, Alexandru Zirra; Facultatea 
de Filozofie, Cernăuţi (1938). Activitate didactică: 
Liceul „Mihai Viteazul”, Bucureşti (1939-1941, 1943- 
1947), Liceul/Colegiul „Ion C. Brătianu”, Piteşti, Argeş 
(1941-1943), Seminarul Teologic Curtea de Argeş şi 
Gimnaziul Unic, Domneşti, Muscel (1947-1949), Liceul 
„Sf. Sava”, Bucureşti (1949-1957), Liceul „Dinicu 
Golescu”, Câmpulung, Argeş (1957-1974). Dirijor, 
corurile mixte de amatori din: Domneşti (1947-1974), 
Rucăr, Boteni, Lereşti (Argeş), Scorniceşti, Vitomireşti 
(Olt), Vişina (Dâmboviţa). Dirijor reprezentativ al 
zonei Argeş-Muscel la mijlocul secolului XX. Creaţii: 
Balada ciobănească, De la Domneşti mai la vale, 
Balada haiducească, Suita musceleană, Cântecul 
hidrocentralei de pe Argeş (L.P.)”272. 

Grigore Mircescu (Papacioc) (n.1910  - 
m.1996; dirijor în perioadele: 1044273-1047, 
1958-1959, 1968-1985). Născut în 1910 în satul 
Misleanu, comuna Perieți, judeţul Ialomiţa. Urmează 
Seminarul la Constanţa şi București. Urmează doi ani 
la Facultatea de Teologie, Conservatorul şi Academia 
de Muzică religioasă. La Conservator intră direct în 
anul II după ce câştigă un concurs unde cântă la prima 
vedere un solfegiu în toate cheile, fiind felicitat de 
comisie. Dorea să ajungă solist de operă. Urmează 
secţia canto la clasa lui George Folescu. Grigore 
Mircescu, după propriile spuse, era socotit în 
Conservator cel mai bun tenor. Renunţă la canto, 
deoarece îl dezavantajează fizicul, mutându-se la 
pedagogie muzicală. Fost cântăreţ şi dirijor la biserica 
„Precupeţii Vechi”, Bucureşti (1931-1946), viitor 
profesor de muzică la Seminarul din Curtea de Argeş 
(1046-1948). Este concentrat în Al Doilea Război 
Mondial. Este profesor suplinitor la liceul „Dimitrie 
Cantemir” din Bucureşti, la liceele „I.C. Brătianu”, 
Comercial şi Industrial din Piteşti şi la liceul teoretic 
din Pucioasa, Dâmboviţa. 

În 1946 înfiinţează în Piteşti cu C. 


Albu corala „Cântarea Argeşului” 
compusă mai mult din cadre 
didactice, foarte numeroasă (80 de 
corişti), care încă de la început a 

reprezentat un nume, dând concerte 


Corul bisericii domnești din Pitești în 
anii cincizeci ai secolului trecut. 
Marcați cu x, de la stânga la dreapta: 
parohul Marin S. Diaconescu, 
prof. Constantin Albu, dirijor, solistul 
George Pascu (colonel M.A.I., 
tenor, decedat în 2016). Sursa: 
arhiva bisericii domnești din Pitești, 
„Cartea de aur” 

în Piteşti, Câmpulung, Râmnicu-Vâlcea şi culminând 
cu un concert la postul public de Radio din capitală 
(1947). Este numit profesor titular la Seminarul din 
Galaţi, fiind detaşat la cel din Curtea de Argeş274. 

În 1947 corul de la „Sf. Gheorghe”, pentru care 
dirijorul făcea naveta de la Curtea de Argeş, se 
desfiinţează din nou. Dă un examen public pentru 
ocuparea postului de cântăreţ aici, la „Sf. Gheorghe”: 
„Candidatul a executat pe note câteva bucăţi religioase 
din cântările stranei, stârnind admiraţia tuturor şi 
dobândind aprobări unanime. Consiliul şi Epitropia, 
găsindu-l vrednic pentru un post aşa de însemnat la 
cea mai centrală Biserică a oraşului, care este şi 
Catedrală, propun Sf. Episcopii să numească pe dl. 
profesor Grigore  Mircescu cântăreţ în locul 
vacant”275. Nu mai apucă să vină cântăreţ aici, 
deoarece îşi mută interesele în alt oraş. În 1948 se 
căsătoreşte la Curtea de Argeș. Tot aici, datorită 
desființării Seminarului, trece ca profesor la liceul 
„Vlaicu-Vodă” unde predă până în 1972, când iese la 
pensie. Corul de la „Sf. Gheorghe” este condus din nou 
de către Grigore Mircescu, începând cu 1958276, dar 
activitatea corală încetează în vara anului următor. 
Dirijează din 1968 noul cor de după redeschiderea 
bisericii277. În 1972 epitropia cere Agenţiei de Voiaj 
C.F.R. abonament lunar pentru dirijor, care venea 
mereu de la Curtea de Argeş278. Angajat cu contract 
din 1978. Decedat în 1996, la Curtea de Argeş. Pentru 
paralelism şi comparaţie, a se vedea şi profilul din 
enciclopedia oficială279. 

Anatolie Friptu (n. 1922; dirijor între 
1985280-1992). Preot pensionar, fost dirijor secund. 
Născut în Boşcana, raionul Orhei, stătea în 1987 pe str. 
M. Kogălniceanu, nr. 21281. Pensionat medical, 
lucrase 20 de ani în administraţie şi fusese 18 ani preot 
activ. 

Aurel Duminică (dirijor între 1992282-1995). 
Actor în cadrul Teatrul Municipal din Piteşti. 

Georgică Paraschivescu (n. 1956; dirijor în 
perioada noiembrie 1994-septembrie 2014). 
Născut în 26 octombrie 1956. Şcoala de muzică din 
Piteşti, secţia vioară (din 1963). 


Documente 


(inginer, 1980-2015). Membru la partida tenor în 
Corala bărbătească „D.G.Kiriac” dirijată de maestrul 
Emanoil Popescu (din 1978). Tot în anul 1978 a 
înființat grupul folk « P6oo » (anticipand aniversarea 
a 600 de ani de atestare documentară a municipiului 
Pitesti — la vremea respectivă era unul dintre cele mai 
bune grupuri folk din ţară). În anul 1990 înfiinţează la 
Casa de Cultură Studenţească din Pitesti corul mixt 
"Gaudeamus” (desfiinţat de Casa de Cultură 
Studenţească în 2004), format din studenţi ai 
Centrului Universitar din Piteşti. Participă la mai 
multe festivaluri internaţionale corale (Macedonia, 
Slovacia, Portugalia şi Grecia), unde obţine premii şi o 
bună apreciere din partea membrilor juriilor şi a 
publicului spectator. De asemenea, participă la toate 
festivalurile studenţesti care au loc în această perioadă 
în ţară şi editează un CD cu colinde. În noiembrie 1999, 
după ce maestrul Emanoil Popescu se retrage de la 
conducerea coralei bărbătesti “D.G. Kiriac”, preia 
conducerea. În această perioadă corala a desfășurat o 
bogată activitate artistică. Participă la mai multe 
festivaluri internaţionale corale în Grecia, Franţa, 
Germania, Italia, având mai multe schimburi culturale 
cu formaţii din Europa. În anul 2015, cu ocazia 
aniversarii a 60 de ani de activitate a coralei, editează 
volumul „Trăim prin muzică” şi un CD care cuprinde 
cele mai frumoase piese corale din opere cu 
acompaniament de orchestră simfonică. În anul 2017 
organizează prima ediţie a Festivalului Coral 
Internaţional „Emanoil Popescu”. 

Alexandru Ionescu (n. 1985; dirijor între 
2014 şi 2015). Născut în 20 noiembrie 1985 în Curtea 
de Argeş. Absolvent al Liceului Pedagogic „Carol I” din 
Câmpulung Muscel, promoţia 2000-2004. Licenţiat al 
Facultăţii de Teologie din Piteşti, secţia Pedagogie 
Muzicală. Artist liric al corului Filarmonicii din Piteşti 
(2007-2010). Profesor de Muzică în Piteşti (2008- 
2010). Dirijor al corului „Orfeu” din Curtea de Argeş 
(din 2009), cu care are numeroase participări 
naţionale. 

Cristian Sandu (n. 21 decembrie 1983; dirijor 
din 2016). Dirijor al al orchestrei şi corurilor 


Liceul de muzică şi arte plastice din PI 
Piteşti (1971-1975), cu examen de | 
bacalaureat la secţia muzică, 
instrument violă. Institutul | 
Politehnic Bucureşti (Electrotehnica, | 
1980) . S.C. „Automobile Dacia” S.A. 


Corul bisericii domnești din Pitești în 
jurul anului 2000. De la stânga la | 

dreapta, numerotaţi cu x: ing. Daniela 
Hodojeu (solistă); pr. pensionar 
Constantin Grigorescu (bas, fost 
locţiitor de paroh); ing. Georgică 

Paraschivescu (dirijor). Sursa: site-ul 

bisericii 


$ 

„Allegretto” si „Glissando” ale Liceului de Arte „Dinu 
Lipatti” din septembrie 2014, respectiv 2015, profesor 
titular al catedrei de Muzică Instrumentală — Vioară a 
aceleiaşi instituţii. Din 2006 până în 2010 predă 
Educaţie Muzicală la Şcoala generală nr. 13 „Mircea cel 
Bătrân” şi ocupă postul de artist liric în cadrul 
Filarmonicii din Piteşti, unde, în prealabil activează ca 
instrumentist-vioară. Absolvent al Liceului de Arte 
„Dinu Lipatti” din Piteşti, secţia Muzică 
Instrumentală-Vioară, clasa dnei Prof. Velicu Mariana, 
licenţiat al Universităţii „Transilvania” din Braşov, pe 
disciplinele Teorie, Folclor si Muzică Instrumentală- 


Vioară. În 2016 participă cu ansamblurile de orchestră 
şi cor ale Liceului de Arte la Olimpiada Naţională 
Corală (locul I, Rm. Vâlcea), la festivalurile corale 
internaţionale „D.G. Kiriac” — Piteşti, şi „G. Musicescu” 
— Iaşi, la concertele şi evenimentele locale. De 
asemenea, are rezultate bune şi cu elevii clasei de 
vioară, cu care participă la olimpiada şi concursurile 
instrumentale naţionale și locale. Iubitor de muzică şi 
artă în general, este motivat de aportul şi progresul 
adus muzicii instrumentale şi corale prin munca şi 
dedicarea lui şi a elevilor pe care îi îndrumă. 


Note: 


215Arhiva..., Parohia Sf. Gheorghe I. 
Proces-verbale 1966-1986” , p. 347, p.- 
v. nr. 2/12 ianuarie 1984. 

216Arhiva..., „Parohia Sf. Gheorghe 
I. Proces-verbale 1966-1986”, p. 381, 
p.-v. nr. 12/25 decembrie 1985. 

217Arhiva..., „Registru de procese- 
verbale din anii 1986-1996”, f. 17. 

218 Arhiva..., „Condică de însemnări 

f. 77. 

219Arhiva..., „Registru de procese- 

verbale din anii 1986-1995”, f. 72. 

228 Arhiva..., „Registru de procese- 
verbale, 2002-2017”, p. 86. Tenorul 
George Pascu, colonel în cadrul M.A.I. 
şi, dintr-o sursă sigură, cu o funcţie de 
răspundere mare, în tinereţe, în cadrul 
fostei închisori din Piteşti. Domnia sa, 
un gentelman, mărturisea că a 
frecventat biserica şi corul de aici încă 
de mic. Dânsul a dat, de altfel, o 
mărturie prețioasă cercetării noastre, 
probată ulterior şi de acte : Sfatul 
Popular Piteşti, cu toate că a dorit-o 
demolată, nu a distrus nimic din 
biserica domnească. Fototeca bisericii 
domneşti deţine o fotografie din 2014, 


— 18 


cu domnul Pascu cântând solist, ca de 
obicei, un "Doamne miluiește” întreit. 

aprilie 1905, fusese încă de la începutul 
reluării activităţii corale, cu un an 
înainte. 

230Arhiva..., Dosar 53, f. 14. 

231$Silvestru Voinescu, op. cit, p. 

Aspecte referitoare 
la sistematizarea orașului Pitești. 
Strămutarea romilor 
pe moșia orașului 


dr. Aurel RADU, 


inspector superior, Serviciul Judeţean Argeș al Arhivelor Naţionale 


Un aspect important al administraţiei urbane a fost 
cel al reglementării aspectelor ce ţin de sistematizarea 
urbană şi mai ales modul în care a reuşit să transpună 
aceste reglementări în practică. La începutul secolului 
al XX-lea, odată cu sistematizarea oraşului Piteşti, 
marginalii societăţii, romii, au fost strămutați la 
periferie, conform doleanţelor municipalităţii şi cu 
acordul autorităţilor centrale. În primăvara anului 
1909, primarul oraşului N.G. Dumitrescu, cu 
susţinerea consiliului orăşenesc, hotărăşte 
strămutarea populaţiei rome din intravilanul oraşului 
(raionul urbei), care locuia pe acele terenuri cu chirie 
(embatic) considerate insalubre. Primarul dorea ca 
aceşti romi să fie comasaţi într-un singur loc, la 
periferie, pe moşia oraşului, unde puteau fi urmăriţi 
mai bine de autorităţi. Motivele invocate de 
municipalitate pentru această strămutare erau legate 
de siguranţa și salubritatea publică. Primarul afirma că 
romii erau „hoţi renumiţi”, care se ocupau cu 
furtişagurile şi aveau locuinţe infecte (bordeie), care 
stăteau în calea înfrumuseţării urbane. 

Terenul identificat de autorităţi pentru strămutarea 
romilor a fost platoul de lângă Cimitirul israelit, aflat la 
ieşire din oraş, în capătul străzii Craiovei. Terenul de 
circa 10 hectare s-a împărţit în 260 de parcele a câte 
300 mp fiecare, cu ulițe de acces pentru cele 260 de 
familii care urmau să fie împroprietărite. Consiliul 
municipal a aprobat a se vinde fiecărei familii o parcelă 
de 300 mp cu suma de 300 lei, plătibilă în 15 ani, însă 
cu obligaţia de a face casă şi a se muta pe parcela 
primită. Pentru a impulsiona mutarea de bunăvoie a 
romilor, autorităţile au aprobat unele facilităţi: plata 
lotului alocat se făcea într-o perioadă mai lungă (de la 
5 ani iniţial, s-a majorat la 15 ani) şi acordarea unui 
ajutor bănesc pentru strămutarea locuinţelor. 

Au existat mai multe cereri benevole pentru 
acordarea de parcele în moşia oraşului din partea 
romilor: Lică Ion, lăutar cu familia aflată „sub cimitirul 
oraşului”, Petre Niţă aflat cu familia pe proprietatea 
inginerului D. Dima, Gheorghe Cicu aflat cu familia pe 
proprietatea lui Traian Ulmămei şi de câteva familii 
din strada Libertăţii, strada Dulapurilor şi din Dealu 
Ceaprazaru. Unii proprietari de terenuri închiriate 
familiilor de romi, văzându-şi periclitate interesele 
prin pierderea unor chirii, au cerut ca acestea să nu 

mai fie strămutate. Autorităţile au verificat la faţa 
locului starea locuinţelor romilor din strada 24 
Ianuarie aflate pe proprietăţile particulare ale Anei 
căpitan Ştefănescu şi Ştefan Săvulescu și au dispus 
prelungirea şederii cu încă un an, întrucât casele erau 
considerate a fi încă în stare bună. 

Pentru a consemna cu fast momentul predării 
loturilor către familiile de romi, la 25 aprilie 1910, ora 
8:00, la faţa locului, pe moşia oraşului s-a ţinut o 
slujbă religioasăl. Dintr-o listă nominală întocmită în 
anul următor reiese că doar 88 de parcele erau ocupate 
din totalul celor 260 de parcele stabilite în planul 
parcelar iniţial. Cei mai mulţi romi strămutați 
proveneau din următoarele zone urbane: Târgu din 
Vale, între calea ferată Curtea de Argeş şi Râul Argeş, 
mai precis din punctele „Dosul Morii” şi „Deasupra 
oborului de porci” şi din strada Tudor Vladimirescu; 
din Dealu Ceaprazaru sau strada Ceaprazaru (viitoarea 
stradă Mircea Vodă), strada Dulapuri, strada Libertăţii 
(azi Calea Bucureşti), Coasta Cimitirului Sf. Gheorghe 
ş.a. 

Experimentul social al municipalităţii piteştene 
privind „instalarea într-un singur loc a familiilor de 
ţigani”2 din oraş, într-o zonă periferică din moşia 
oraşului nu a fost unul de succes, întrucât unele familii 
de romi au acuzat autorităţile că de-a lungul timpului 
au fost mutate cu bordeiele de mai multe ori, fără să-şi 
găsească liniştea, că parcelele alocate erau prea mici şi 
nu exista teren suficient pentru a înfiinţa măcar o 
grădină de zarzavat, că nu existau în apropiere surse de 
alimentare cu apă sau izvoare, că erau prea săraci 
pentru plata impozitelor către stat sau că existau 
diferenţe culturale între familiile de romi provenite din 
mai multe zone ale orașului, astfel încât s-a ajuns la 
violenţe, furturi şi distrugeri interetnice. 

În perioada interbelică, zona din moșia orașului, 
figurată pe harta cadastrală a oraşului cu denumirea 
„Sălaşul ţiganilor”, avea o slabă reprezentare a locuirii. 
Singurele clădiri răzlețe, fără respectarea sistematizării 
iniţiale din 1910, erau proprietatea următoarelor 
familii de romi: Gherghina Ene, Stan Ion, Gh. Nicolae 
Badea, Lăutaru Stan, Maria Neaţă Dinu, Gh. Ion Fână, 
Constantin  Nedele, Didi Burcea, Sandu lon, 
Constantina Sandu Ion, Colina Nedelea, Maria Badea 
Ciurea, Grosu Gheorghe, Furiş şi Gh. Munteanu. 

În 1913, extremitatea bulevardului Ferdinand era o 
fundătură numită Ștubeu, după numele puţului 
omonim de la care se aprovizionau cu apă mahalagii şi 
militarii de la regimentele de pe platoul Trivale. În 1913 
s-au făcut  exproprierile pentru prelungirea 
Bulevardului Ferdinand (azi bulevardul Republicii) şi 
pentru „asanarea şi alinierea cartierului Ştubeu”, 
inclusiv prelungirea străzii Smeurei. 

Romii din zona Ștubeu au primit despăgubiri şi 
terenuri virane pe care îşi puteau amplasa şi ridica 
propriile case într-o zonă periferică, supusă 
inundaţiilor, la capătul străzii Lascăr Catargiu (azi 
Crinului), între calea ferată Piteşti — Curtea de Argeş şi 
malul râului Argeş. 

Terenurile rămase pe seama oraşului, în urma 
exproprierilor făcute pentru sistematizarea cartierului 
Ştubeu au fost vândute persoanelor care se obligau ca 
în termen de doi ani să clădească „de pe planuri 
aprobate de Primărie, locuinţe frumoase, mari, 
spaţioase, într-un cuvânt clădiri care să corespundă cu 
cerinţele estetice ale unei pieţe ca cea proiectată în 
Ştubeu”3. În zona fostului puț Ştubeu s-a înfiinţat o 
mică piaţetă cunoscută sub denumirea de „Piaţa de 
lemne General Cristescu”4. 

Această realizare edilitară a fost menţionată inclusiv 
în raportul anual din 1913 privind starea oraşului, 
prezentat de primarul Al. Dimitrescu: „Dorinţa tuturor 
consiliilor de peste 20 ani de a desfiinţa cartierul 
Ştubeu aţi realizat-o autorizându-mă să procedez la 
dărâmare. Cu multă trudă am convins pe locutorii 
acestui cartier infect să primească locuri în schimb 
peste linia ferată Curtea de Argeș, dându-le 
indemnizări pentru dărâmarea colibelor, fiind toţi 
oameni nevoiaşi şi incapabili de a-şi reconstrui fără 
ajutor căsuţele lor”5. 

După exproprierea şi sistematizarea zonei Ştubeu, 
terenurile rămase disponibile, de mici dimensiuni, vor 
fi vândute orăşenilor înstăriți. Chiar și în 1924 se mai 
încheie un act de vânzare prin care Primăria Piteşti, 
reprezentată de primarul Marin V. Popescu vinde lui 
Constantin |. Rătescu, avocat din Piteşti, un teren 
rămas comunei din exproprierea Ştubeu, în suprafaţă 
de 112 mp, învecinat cu terenul cumpărătorului, pentru 
suma de 12.432 lei6. 


kk 


Strămutarea romilor pe moşia oraşului a reprezentat 
o încercare de sistematizare urbană, dar şi un proiect 
social, ambele iniţiate de administraţia urbană la 
începutul secolului al XX-lea, care prefigurează în nuce 
măsurile rasiste din perioada războiului mondial 
(1939-1944), dar şi eşecul oricărei sistematizări pornite 
din considerente etnice. 

1. 
Şedinţa ordinară de la 5 mai 1909 


Domnul primar dă citire în consiliu referatului său 
cu nr. 1.587/1909 care are următoarea cuprindere: 

Domnilor Consilieri, 

Oraşul nostru suferă de o mare plagă. El este 
înconjurat mai de toate părţile de sălaşe ţigăneşti, 
foarte murdare şi cu un aspect detestabil, mai ales pe 
lângă Apa Argeşului şi în vecinătatea liniei ferate. Pe 
lângă aceste considerente, aceşti ţigani constituie un 
pericol permanent pentru oraş fiind constatat că sunt 
cei mai renumiţi hoţi. Pentru aceste motive, m-am 
crezut dator a cere avizul dumneavoastră dacă nu ar fi 
nemerit ca comuna să destine un loc mai retras din 
moşia oraşului unde să adune pe toţi aceşti ţigani 
embaticheri. 

Primar, N.G. Dumitrescu 

Secretar, St. Popescu 


Şi astfel roagă Consiliul a decide cele ce va crede de 
cuviinţă. 

Consiliul, 

Având în vedere referatul d-lui primar citit mai sus. 

Având în vedere cele arătate de dl. Primar şi în urma 
mai multor discuţiuni urmate, în unanimitate aprobă 
în principiu referatul d-lui primar de mai sus şi 
numeşte o comisiune compusă din domnii consilieri 
comunali Niţă Dumitrescu, C.S. Panciu şi P. Vlădescu 
care împreună cu ...7 


2. 

Şedinţa ordinară de la 9 septembrie 1909 

Dl. primar dă citire referatului său în cuprinderea 
următoare: 

Domnilor Consilieri, 


Însoţit de dl. consilier Niţă Dumitrescu şi de 
picherul comunal ne-am conformat încheierii dv. din 5 
mai 1909 şi am stabilit că locul cel mai potrivit pentru 
aşezarea ţiganilor din Târgul din Vale şi din alte părţi 
ale oraşului ar fi platoul de lângă cimitirul israelit. În 
acest scop s-a întocmit un plan al locului divizat în 
parcele de câte 10 metri latul şi 31 metri lungul, adică 
fiecare parcelă conţine 300 mp(!), pe lângă aceste 
parcele s-a mai lăsat loc pentru uliţe. În total avem 260 
parcele pentru 260 familii. Supunând aceasta la 
cunoştinţa dv. vă rog să vă pronunţaţi dacă aceste 
parcele se vor distribui ţiganilor cu titlu de embatic sau 
se vor lăsa lor în deplină proprietate plătind o 
redevenţă anuală într-un termen care nu va trece peste 
6 ani. Suprafaţa totală a locului, adică a celor 260 
parcele plus spaţiurile lăsate libere pentru şosele de 
ridică la 9 hectare 95 arii şi 28 mp. 

Primar, N.G. Dumitrescu 
Secretar, St. Popescu 

Dl. primar continuând dă explicaţiuni şi roagă 
Consiliul a decide. 


Consiliul, 

În urma mai multor discuţiuni urmate şi având în 
vedere explicările date de dl. primar. 

Având în vedere cele conţinute de referatul de mai 
sus. 

Considerând că aceşti ţigani sunt împrăştiaţi în tot 
oraşul. 

Considerând că este interesul comunei a-i avea pe 
toţi într-un singur loc. 

Considerând de asemenea că nu se pot aduna toţi 
într-un singur loc decât numai cu condiţie de a le pune 
comuna terenuri la dispoziţie. 

Pentru aceste motive, în unanimitate aprobă a se 
vinde fiecăruia o porţiune de 300 mp din moşia 
oraşului cu suma de lei 300 plătibilă în 15 ani şi cu 
obligaţie de a-şi face casă şi a se muta pe acest loc. 

Primar, N.G. Dumitrescu 

Consilieri: Şt. Martinescu, I.I. Purcăreanu, Niţă 
Dumitrescu, T. Trifonescu, P. Vlădescu, C.S. Panciu. 

Secretar, St. Popescu. 


3. 
Primăria urbei Piteşti 
ORDONANŢĂ 


Împrejurul oraşului, prin toate locurile înfundate, 
prin stradelele cele mai retrase şi uneori chiar prin 
centrul oraşului se găsesc stabiliţi ca chiriaşi 
(embaticari) un mare număr de muncitori ţigani 
îngrămădiţi în câte o casă părăginită sau vreun bordei 
mizerabil. 

Locuinţele acestor muncitori, pe lângă aspectul 
detestabil ce îl prezintă vederii, apoi murdăriile de tot 
soiul ce însoțesc aceste locuinţe constituiesc un pericol 
permanent pentru salubritatea publică. 

Pentru a salva atât salubritatea publică, cât şi pentru 
a garanta siguranţa cetăţenilor mărginaşi în contra 
acestor muncitori ţigani care se dedau la tot felul de 
speculaţii şi furtişaguri foarte greu de urmărit şi 
privegheat, Consiliul comunal în şedinţa sa de la 9 
septembrie 1909 a hotărât ca din moşia oraşului în 
apropiere de cimitirul israelit să se parceleze o porţiune 
de teren în suprafaţă ca de 10 hectare pentru ca fiecare 
familie de ţigani care trăiesc ca chiriaşi (embaticari) în 
asemenea locuinţe insalubre să fie aşezaţi pe o parcelă 
de 300 mp unde să-şi construiască o casă şi curte după 
model indicat de comună, iar terenul ce va obţine să-l 
plătească cu 300 lei, în rate egale în timp de 15 ani. 

Pentru aceste motive, în temeiul art. 55, 58 şi 99 din 
legea comunală. 

Noi N.G. Dumitrescu, Primarul Comunei Urbane 
Piteşti. 

Ordonăm 

Ca toţi ţiganii chiriaşi (embaticari) de prin stradele 
mărginaşe oraşului să se mute pe locurile indicate şi 

Documente 


parcelate din moşia oraşului până la 1 martie viitor, 
până la care dată să-şi construiască locuinţe conform 
modelului existent la comună, primind terenul de la 
Primăria oraşului în condiţiunile indicate mai sus. În 
caz contrar, vom lua măsuri de a fi îndepărtați din 
locuinţele infecte ce au acum din cuprinsul oraşului. 
Domnii ofiţeri de poliţie şi agenţi comunali sunt 
însărcinaţi cu aducerea la îndeplinire a prezentei 
ordonanţe. 
Primar, N.G. Dumitrescu 
Secretar, St. Popescu 


Nr. 4.157 
1909 octombrie 21. 


4. 
Domnule Prefect, 


Subsemnaţii iscăliţi mai jos, venim cu cel mai 
profund respect a vă supune la cunoştinţa dv. 
următoarele. Fiind oameni săraci şi fără nici un ajutor 
de undeva, decât speranţa ce o avem este din ceea ce 
muncim cu palmele şi fiind informaţi că onor Primărie 
în curând timp ne va strica locuinţele ce le avem, vă 
rugăm respectuos să binevoiţi a da ordin celor în drept 
a ne da voie să punem şi noi bordeiele unde vom găsi că 
este mai bine, că până în prezent am fost mutaţi de 
patru ori şi acum voim şi noi a fi mai liniştiţi, că şi noi 
plătim dările către stat ca orişicare om. Afară de asta, 
ne găsim aproape bătrâni şi fără putere, nemaiputând 
munci cum am muncit până în prezent. 

Credem Domnule Prefect că ne veţi asculta această 
plângere a noastră. 

Cu stima, 

Vasile Floarea, Gligore Ion, Badea Fană, Lică Badea, 
toţi din Piteşti, strada Cimitirul Sf. Gheorghe. 


Rezoluţie: Primit 5 aprilie 1910. Se recomandă d-lui 
Primar. Prefect ...8 


5. 
Domnule Primar, 


Subsemnaţii suntem domiciliaţi în acest oraş pe 
câmpul de lângă biserica(!) israelită unde ni s-a dat 
acum un an de onor Primărie. Noi am fost înainte în 
dosul morii din Târgul din Vale. Aici cu noi sunt sălaşul 
de la Gară şi cei din Ceaprazaru. Aceşti oameni sânt 
foarte răi, nu putem trăi cu ei, ne insultă, ne bat 
noaptea, ne strică casele, păsările şi lucrurile ce 
agonisim şi noi ca oameni muncitori, declarându-ne că 
nu voiesc a şti de noi, nici de onoratele autorităţi. 

Noi opt familii venim cu mult respect înaintea dv. şi 
vă rugăm cu lacrimi în ochi a lua măsurile ce veţi găsi 
de cuviinţă pentru asigurarea căminelor noastre şi a 
familiilor noastre care sunt amenințate cu moartea şi 
focul, cum au şi ars din casa noastră. 


21 — 


Documente 


Cu stimă, 

Toma Rizea, Ioniţă Piroiu, Din Comănescu, Vasile 
Şerban, Constantin Stan, Matei Stancu, Marin Şerban, 
Mirică Chiorea, Stan Dincă, Ioniţă Moroacă. 


Rezoluţie: 14 aprilie 1911. Neavând comuna alte 
locuri pentru aceşti indivizi. La dosar. 


6. 
Domnule Primar, 


Subsemnata Ana căpitan Ştefănescu, proprietara 
locurilor cu nr. ...9, prin care aceste locuri le-am dat cu 
embatichi, pe care s-a construit case pe ele de către 
chiriaşii mei Matache Ilie căruţaş, Florea Moldoveanu 
şi Păuna Calotă şi construcţia fiind rezistentă nefiind 
insalubră; 

Vă rog respectuos binevoiţi a dispune de a se face 
constatare la faţa locului, rugându-vă respectuos să 
binevoiţi a dispune a nu fi expropriaţi, singurul venit ce 
iau de la aceste locuri pentru întreţinerea noastră şi a 
moştenitorilor rămaşi pe urma decedatului meu soţ. 

Cu stimă, 

Ana căpitan Ştefănescu 


Rezoluţie 1: Am onoarea a vă raporta că 
transportându-mă în strada 24 Ianuarie unde Doamna 
Ştefănescu are aceste imobile, am constatat cele ce 
urmează: 

1. Casa cu nr. 8, locuită de Matache Ilie (cu 
embatichi), deşi mică, însă e întreţinută în bune 
condițiuni şi poate să mai dureze 2 ani. 

2. Casa cu nr. 10, locuită de Florea Moldoveanu 
(în asemenea condițiuni), se găseşte în aceiaşi stare ca 
mai sus. 

3. Casa cu nr. 12, locuită de Păuna Calotă (în 
asemenea condițiuni) este mai şubredă şi nu poate a 
mai dura mai mult ca un an. 

Picher comunal M. Zamfirescu 

Rezoluţie 2: Se acordă un termen de 1 an cu începere 
de la 23 aprilie 1910, în vedere că casele ce locuiesc sunt 
în bună stare. Primar ...10 


ZĂ 

Şedinţa ordinară de la 6 mai 1910 

Dl. primar dă citire referatului său în cuprinderea 
următoare: 

Domnilor consilieri, 


Conformându-mă deciziunii dv. din 5 mai 1909, am 
ales locul potrivit pentru aşezarea ţiganilor. 

Prin decizia dv. din 9 septembrie 1909 s-a hotărât ca 
pentru a scăpa oraşul de ţiganii ce sunt răspândiţi în 
toată întinderea oraşului şi mai cu seamă pe lângă linia 
CFR Piteşti — Curtea de Argeş şi în preajma târgului 
săptămânal ca toţi să se mute pe locul destinat de 
comună lângă Cimitirul israelit la marginea oraşului. 

În acest scop aţi decis a se vinde fiecăruia o porţiune de 
300 mp din moşia oraşului, din locul ales de comisie cu 
suma de lei 300 plătibili în 15 ani şi cu obligaţie de a-şi 
face casă şi a se muta pe acest loc. 

Cum însă aceşti ţigani sunt cu totul lipsiţi de 
mijloace, abia putând să-şi ducă viaţa de azi pe mâine 
şi astfel neavând cu ce să-şi mute şi să-şi reclădească 
micile lor case pe noul loc destinat sunt de părere a li se 
veni în ajutor din veniturile comunei cu o sumă cât veţi 
crede dv. de cuviinţă. 

Supunându-vă cele ce preced la cunoştinţă dv. vă rog 
să binevoiţi a decide. 

Primar, N.G. Dumitrescu 
Secretar, St. Popescu 


Dl. primar continuând dă explicaţiuni şi roagă 
Consiliul a decide. 


Consiliul, 

În urma mai multor discuţiuni urmate şi având în 
vedere referatul de mai sus. 

Având în vedere explicările date de dl. primar. 

Considerând că toţi aceşti ţigani sunt cu totul lipsiţi 
de mijloace şi deci în imposibilitate de a-şi muta şi 
reclădi casele pe locul destinat de comună. 

Considerând de asemenea că numai venindu-le 
comuna în ajutor se poate scăpa oraşul de ei şi stabili 
pe locul destinat. 

Pentru aceste motive, în unanimitate decide a li se 
veni în ajutor cu suma de lei 1000, dându-se fiecăruia 
ca ajutor până la maximul 40 lei, cu care să-şi mute 
casa şi să şi-o reconstruiască pe locul destinat de 
comună. 

Aprobă deschiderea unui credit extraordinar de lei 
1000 de la art. 114 fond pentru deschiderea de credite 
extraordinare şi suplimentare din bugetul exerciţiului 
în curs 1910-1911, care va servi la plata acestor 
ajutoare. 

Copie după această decizie se va înainta d-lui 
ministru de Interne cu rugămintea de a-i da cuvenita 
aprobare. 

Primar, N.G. Dumitrescu 

Secretar, St. Popescu 

Consilieri: Şt. Martinescu, Niţă Dumitrescu, T. 
Trifonescu, C.S. Panciu, P. Vlădescu. 


8. 
Primăria Oraşului Piteşti 
Intrarea nr. 6043, 21 octombrie 1911 


Domnule Primar, 


Subsemnaţii cu profund respect supunem la înalta 
cunoştinţă şi bunăvoință a Domniei Voastre că această 
onorată Primărie a binevoit şi în luna aprilie 1909 ne-a 
scos din locurile noastre cele bune ce le aveam şi ne-a 
dat câte o mică bucăţică de pământ de câte două prăjini 

de fiecare în dealul cimitirului evreiesc, aşa încât nici 
pentru corturi nu este suficient neavând nici noi unde 
ne pune cel puţin răzoare şi alte zarzavaturi şi aceste 
mici porţiuni ni s-au dat în condițiuni ca să fim scutiţi 
de orice dări pe termen de trei ani, însă nu ştim cum se 
face, desigur că prin vreo interpelare(!) greşită, că ne 
vedem urmăriţi de dl. perceptor al acestei onor 
Primării a plăti de pe acum preţul lotului ce ni s-a dat, 
când ni s-a dat în condiţii ca peste trei ani să începem a 
plăti. 

Domnule primar, în vederea acestora, în vedere că 
după ce că n-avem loc suficient stând câte 4-5 în bordei 
cu copiii şi cu toată familia, în vedere că nici izvoare cu 
apă nu avem, ci numai când plouă strângem în câte o 
groapă şi deci în vedere că suntem săraci cu 
desăvârşire. 

Cu lacrimi fierbinţi vă rugăm să binevoiţi a dispune 
de a fi scutiţi pe timp de trei ani de plata conform 
condiţiilor în care ni s-au dat aceste bucățele de 
pământ, neavând de unde plăti mai înainte de acest 
termen, fiind cu desăvârşire lipsiţi de mijloace şi trăind 
cu mare greutate şi anevoinţă o viaţă din cele 
nemaipomenit de mizeră. 

Alăturăm şi trei somaţii ca dovadă că suntem somaţi 
de acum a plăti. 


9. 
TABLOU 


Documente 


Radu Dumitru, Costică Radu, Pârvu Marin, Marin 
Andrei, Ilie Gărăgău, Păun Niculae, Petre Georgescu, 
Ioniţă Moroacă, Costache Dinei, Matei Stancu, Mirică 
Marin, Constantin Stan, Niculae Gărăgău, Ion 
Vlăsceanu, Gheorghe Rudaru, Petre Munteanu, Ion 
Munteanu, Costică Găzaru, Din Lăutaru, Ioniţă Piroiu, 
Ioniţă Bană, Vasile Şerban, Marin Şerban, Nicolae 
Şerban, Florea Ion, Marin Ion, Gheorghe Ion, Sandu 
Ion, Niţă Ungureanu, Necula Faur, Onică Mihai, 
Gheorghe Preda, Lică Pică, Ioniţă Pasaiog, Marin Oaie, 
Stan Năstase, Gheorghe Ciobotaru, Neaţă Bădilă, Niţă 
Burcea, Ioniţă Fână, Iancu Fână, Dumitru Niţă, 
Grigore Gheorghe, Stamate Fănică, Marin Niculae, Nae 
Costache, Gherghina Florea, Ion Florea, Gheorghe 
Măcelaru zis Ene Rachiu, Ioniţă Niculae, Dumitru 
Burcea, Barbu Burcea, Dumitru Onică, Toma Rizea, 
Radu Cuţitaru, Stan Gogoi, Marin Potcovaru, Grigore 
Cioară, Dumitru Stancu, Stanca Şerban şi alţii. 

Toţi domiciliaţi în Piteşti, în dealul cimitirului 
evreiesc. 


Rezoluţie: 21 octombrie 1911. Să mi se prezinte 
lucrările cu privire la darea locurilor din dealul 
cimitirului evreiesc. Rădulescu. 


de capii de familie (ţigani) cărora li s-au dat teren în loturi în suprafaţă de câte 300 mp de 
fiecare din moşia oraşului Piteşti, Cimitirul israelit, precum şi sumele ce li s-au dat ca ajutor 


pentru strămutat locuinţele. 


Nr. 5 : (unea. Aare mer da Că Strada de unde s-a mutat 
i, Numele şi prenumele sat făcut n-a de primărie 
casă făcut caajutor 

1. Gheorghe Ene Ă - l 20 Din Dealul Ceaprazar 
2. Gheorghe Florea Ene 2, - l 20 Din Dealul Ceaprazar 
3. Ion Florea 3. - l 20 Din Dealul Ceaprazar 
4.  Constandin Fănică 4. | - 25 Din Dealul Ceaprazar 
5. Anghel Fănică 5. l - - Din Dealul Ceaprazar 
6. Nae Costache 6. l - 25 Din Dealul Ceaprazar 
7. Gheorghe Ciobotaru ZA - l 15 Din Dealul Ceaprazar 
8. Marin Nicolae 8. - l 15 Din Dealul Ceaprazar 
9. Stan Năstase 9. l - 20 Din Dealul Ceaprazar 
10. Stan Ioniţă 10. l - 15 Din Dealul Ceaprazar 
11.  Neaţă Din Preda ji l - 30 Din Dealul Ceaprazar 
12. Vasile Burcea 12. - l - Din Dealul Ceaprazar 
13. Niţă Burcea 13. - l 10 Din Dealul Ceaprazar 

46. 
47. 


Gheorghe Burcea 


„Niţă lon Ungureanu 


Nicolae Burcea 


.. Barbu Burcea 


„Sandu lon 


Gheorghe lon 


Florea lon 


„Marin lon 
„ Onică Mihai 


„Nicolae Faure 


lon Bică 


„. Gheorghe Preda 


Lică lon 


„. loniţă Fână 

„. Iancu Fână 

„. Dumitru Marin 
„Ilie Gărăgău 

„ Pârvu Marin 
„Marin Andrei 


.. Radu Dumitru 


Petre Gheorghe 


.. Costică Radu 


Păun Nicolae 


Toma Rizea 


„. Toma Rizea Mirea 


Radu Niculae 


„ Grigore Guigui 

„. Ioniţă Nedeleu 

„. Marin Oanţă 

„.. Din Constantin 
„Ion Nicolae Bână 


„ Vasile Şerban 


Nicolae Vasilie 


Stan Şerban 


Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din Dealul Ceaprazar 
Din spatele Gării 
Din spatele Gării 
Din spatele Gării 
Din spatele Gării 
Târgu din Vale 
Din spatele Gării 
Din spatele Gării 
Târgu din Vale 
Târgu din Vale 
Târgu din Vale 
Din Dealu Ceaprazaru 
Din Dealu Ceaprazaru 
Din Dealu Ceaprazaru 
Târgu din Vale 
Târgu din Vale 
Târgu din Vale 
Târgu din Vale 


Târgu din Vale 

48. Marin Şerban 48. - 
49. Ioniţă Nedelea 49. - 
50. Stan Dincă 50. | 
51. Ioniţă Moroacă i ÎN - 
52. Grigore Marin 92: - 


53. Dumitru Constantin Potcovaru 53. - 


54.  Mirică Marin 54. l 
55. Dumitru Stancu SS. - 
56. Matei Stancu 56. - 
57. Dumitru Constantin Stan 57. l 
58. Constantin Stan 58. | 
59. Nicolae Gărăgău 59. - 
78. Nicolae N. Gheorghe 78. - 


79. Gheorghe Gheorghe Cobzaru 79. l 


80. Ștefan Gheorghe Nicolae 80. - 
81. Petre Niţă 81. - 
82. Gheorghe Cicu 82. - 
83. Ștefan Marin 83. - 
84. Marin Oaie 84. - 
85. lon Cobzaru 85. - 
86. Dumitru Onică 86. - 
87. Florea Toma Chioria 87. - 
88. Dumitru Toma Chioria 88. - 
TOTAL: 28 


Târgu din Vale 
Târgu din Vale 
Târgu din Vale 
Târgu din Vale 
Târgu din Vale 
Târgu din Vale 
Strada Libertăţii 
Târgu din Vale 
Târgu din Vale 
Din spatele Gării 
Din Dealu Ceaprazaru 


Din Dealu Ceaprazaru 


Coasta Cimitirului 


Coasta Cimitirului 


Strada Libertăţii 
Strada Libertăţii 
Strada Libertăţii 
Din Dealu Ceaprazaru 
Strada Libertăţii 
Strada Libertăţii 


59 940 


Picher comunal, M. Zamfirescu 


SJAN Argeş, Primăria Piteşti, 
dosar 28/1909-1911, f. 1-45. 


10. 
Lista tranzacţiilor făcute de Primăria Piteşti 
pentru sistematizarea cartierului Ştubeu 


Anul 1913 

Exproprierea a 43 mp teren din strada Ştubeu nr. 4, 
proprietatea lui Costică Marinescu pentru prelungirea 
străzii Smeureill. 

Exproprierea a 432 mp teren în strada Trivalea din 
proprietatea preotului Ştefan Teodorescu pentru 

prelungirea străzii Smeurei!2. 

Exproprierea a 840 mp teren şi clădiri în strada 
Ştubeu din proprietatea Lucreţiei general Priboianu 
pentru prelungirea străzii Smeurei13. 

Act de schimb referitor la exproprierea unui loc de 
130 mp din strada Ştubeu nr. 53, învecinat la răsărit cu 
strada Ştubeu, la apus cu Ioniţă Neacşu, la 
miazănoapte cu canalul Trivalea şi la miazăzi cu Florea 
Stănciulescu, proprietatea Ion Florea Rădulescu 
pentru prelungirea Bulevardului Ferdinand. În 
schimbul acestui loc Primăria Piteşti reprezentată de 
primarul Al. Dumitrescu a oferit un loc de 175 mp în 
strada Craiovei având 12,50 metri lungime din strada 
Craiovei spre strada Smârdan şi lăţimea de 14 metri 
până în apa Dârzului14. 

Act de schimb referitor la exproprierea unui loc de 
36 mp şi o casă din strada Ştubeu nr. 37 proprietatea 
Anica Bădoi pentru prelungirea Bulevardului 
Ferdinand. În schimbul acestui loc Primăria Piteşti 
reprezentată de primarul Al. Dumitrescu a oferit un loc 
în strada Viilor lat de şase metri şi lung de 10 metri şi 
o indemnizaţie de 300 lei pentru mutarea caselor de pe 
locul din strada Ştubeu15. 

Act de schimb referitor la exproprierea unui loc de 
110 mp şi o casă din strada Cazărmii nr. 4 proprietatea 
Safta Sandu Văduva pentru prelungirea Bulevardului 
Ferdinand. În schimbul acestui loc Primăria Piteşti 
reprezentată de primarul Al. Dumitrescu a oferit un loc 
de 110 mp la capătul străzii Lascăr Catargiu cuprins 
între podul de fier Piteşti - Curtea de Argeş şi Râul 
Argeş, învecinat din toată părţile cu proprietatea 
comunei şi o indemnizaţie de 200 lei pentru mutarea 
caselor de pe locul din strada Cazărmii16. 

Act de schimb referitor la exproprierea unui loc de 
216 mp şi o casă din strada Ştubeu nr. 39 proprietatea 
Constantin Pascu pentru prelungirea Bulevardului 
Ferdinand. În schimbul acestui loc Primăria Piteşti 
reprezentată de primarul Al. Dumitrescu a oferit un loc 
de 216 mp la capătul străzii Lascăr Catargiu cuprins 
între podul de fier Piteşti - Curtea de Argeş şi Râul 
Argeş, învecinat din toată părţile cu proprietatea 
comunei şi o indemnizaţie de 200 lei pentru mutarea 
caselor de pe locul din strada Ştubeu17. 

Act de schimb referitor la exproprierea unui loc de 
33 mp din strada Ştubeu nr. 27bis proprietatea 
Dumitru Matei pentru prelungirea Bulevardului 
Ferdinand. În schimbul acestui loc Primăria Piteşti 
reprezentată de primarul Al. Dumitrescu a oferit un loc 
de 33 mp la capătul străzii Lascăr Catargiu cuprins 
între podul de fier Piteşti - Curtea de Argeş şi Râul 
Argeş, învecinat din toată părţile cu proprietatea 
comunei şi o indemnizaţie de 100 lei pentru mutarea 
caselor de pe locul din strada Ştubeu18. 

Act de schimb referitor la exproprierea unui loc de 
156 mp din strada Ştubeu nr. 46 proprietatea Tudorică 
Zaharia pentru prelungirea Bulevardului Ferdinand. În 
schimbul acestui loc Primăria Piteşti reprezentată de 
primarul Al. Dumitrescu a oferit un loc de 156 mp la 
capătul străzii Lascăr Catargiu cuprins între podul de 
fier Piteşti - Curtea de Argeş şi Râul Argeş, învecinat 
din toată părţile cu proprietatea comunei şi o 
indemnizaţie de 400 lei pentru mutarea caselor de pe 
locul din strada Ştubeu până la 23 aprilie 191319. 

Act de schimb referitor la exproprierea unui loc 
viran de 40 mp din strada Ştubeu nr. 15bis proprietatea 
Ion Gh. Drăcea pentru prelungirea Bulevardului 
Ferdinand. În schimbul acestui loc Primăria Piteşti 
reprezentată de primarul Al. Dumitrescu a oferit un loc 
de 40 mp la capătul străzii Lascăr Catargiu dincolo de 
linia ferată şi o indemnizaţie de 100 lei pentru 
eliberarea locului din strada Ştubeu20. 

Act de schimb referitor la exproprierea unui loc de 
66 mp şi „o pereche de casă” din strada Cazărmii nr. 2, 
colţ cu strada Ştubeu nr. 35, proprietatea Vasile Bădiţă 

pentru prelungirea Bulevardului Ferdinand şi un alt 
„petic” în strada Ştubeu pe care se află o gheretă în 
suprafaţă de circa 117 mp. În schimbul acestui loc 
Primăria Piteşti reprezentată de primarul Al. 
Dumitrescu a oferit un loc de 183 mp în strada 
Craiovei, proprietatea comunei, lângă apa Dârzului şi 
strada Smârdan, precum şi o indemnizaţie de 500 lei 
pentru eliberarea locurilor până la Sf. Gheorghe 
191321. 

Act de schimb referitor la exproprierea unui loc de 
144 mp şi case din strada Ştubeu nr. 48 proprietatea 
Ioniță Dumitru Mierlă pentru „asanarea cartierului 
Ştubeu” şi prelungirea Bulevardului Ferdinand. În 
schimbul acestui loc Primăria Piteşti reprezentată de 
primarul Al. Dumitrescu a oferit un loc viran la capătul 
străzii Lascăr Catargiu, dincolo de linia ferată, din 
loturile comunei Piteşti în suprafaţă de 144 mp şi o 
indemnizaţie de 300 lei pentru eliberarea locului din 
strada Ştubeu22. 

Act de schimb referitor la exproprierea unui loc de 
75 mp şi case din strada Ştubeu nr. 45 proprietatea 
Stanca şi Nicolae Dulică pentru prelungirea 
Bulevardului Ferdinand. În schimbul acestui loc 
Primăria Piteşti reprezentată de primarul Al. 
Dumitrescu a oferit un loc de 75 mp la capătul străzii 
Lascăr Catargiu dincolo de linia ferată şi o 
indemnizaţie de 250 lei pentru eliberarea locului din 
strada Ştubeu până la 23 aprilie 191323. 

Act de schimb referitor la exproprierea unui loc de 
86 mp şi casă din strada Ştubeu nr. 38 proprietatea 
Alexandrina N. Tiţa pentru prelungirea Bulevardului 
Ferdinand. În schimbul acestui loc Primăria Piteşti 
reprezentată de primarul Al. Dumitrescu a oferit un loc 
în strada Viilor lat de opt metri şi lung de 10 metri şi o 
indemnizaţie de 600 lei pentru mutarea caselor de pe 
locul din strada Ştubeu24. 

Act de schimb referitor la exproprierea unui loc de 
124 mp şi o casă „în paeantă cu patru odăi”, din strada 
Ştubeu nr. 27 proprietatea Tudoriţa Grigore Ionescu 
pentru prelungirea Bulevardului Ferdinand. În 
schimbul acestui loc Primăria Piteşti reprezentată de 
primarul Al. Dumitrescu a oferit un loc în strada Viilor 
lângă capătul podului liniei ferate Piteşti — Curtea de 
Argeş în suprafaţă de 124 mp şi o indemnizaţie de 500 
lei pentru mutarea caselor de pe locul din strada 
Ştubeu, în termen de maxim o lună de la data încheierii 
actului25. 

Act de schimb referitor la exproprierea unui loc de 
35 mp pe care se afla un dulap din strada Ştubeu nr. 63 
proprietatea Maria şi Nicolae N. Şiţaru pentru 
prelungirea Bulevardului Ferdinand. În schimbul 
acestui loc Primăria Piteşti reprezentată de primarul 
Al. Dumitrescu a oferit un loc viran la capătul străzii 
Lascăr Catargiu, dincolo de linia ferată, din loturile 
comunei Piteşti în suprafaţă de 60 mp şi o 
indemnizaţie de 50 lei pentru dulapului din strada 
Ştubeu26. 

Act de schimb referitor la exproprierea unui loc de 
50 mp şi o magherniţă folosită ca potcovărie din strada 

Ştubeu nr. 17 proprietatea Ioniţă Dumitru Mierlă 
pentru prelungirea Bulevardului Ferdinand. În 
schimbul acestui loc Primăria Piteşti reprezentată de 
primarul Al. Dumitrescu a oferit un loc viran la capătul 
străzii Lascăr Catargiu, dincolo de linia ferată, din 
loturile comunei Piteşti în suprafaţă de 50 mp şio 
indemnizaţie de 10 lei pentru ridicarea magherniţei de 
pe locul din strada Ştubeu27. 

Act de schimb referitor la exproprierea unui loc 
viran de 36 mp din strada Ştubeu proprietatea Marița 
Stănciulescu pentru prelungirea Bulevardului 
Ferdinand. În schimbul acestui loc Primăria Piteşti 
reprezentată de primarul Al. Dumitrescu a oferit un loc 
de 36 mp la capătul străzii Lascăr Catargiu dincolo de 
linia ferată şi o indemnizaţie de 100 lei pentru 
eliberarea locului din strada Ştubeu28. 

Act de schimb referitor la exproprierea unui loc de 
99 mp şi case din strada Ştubeu nr. 27bis proprietatea 
Tinca, Dumitru şi Nae Matei pentru prelungirea 
Bulevardului Ferdinand. În schimbul acestui loc 
Primăria Piteşti reprezentată de primarul Al. 
Dumitrescu a oferit un loc viran la capătul străzii 
Lascăr Catargiu, dincolo de linia ferată, din loturile 
comunei Piteşti în suprafață de 99 mp şi o 
indemnizaţie de 200 lei pentru eliberarea locului din 
strada Ştubeu29. 

Act de schimb referitor la exproprierea a două locuri 
în suprafaţă totală de 130,52 mp şi case din strada 
Ştubeu nr. 28 proprietatea Nae Matei pentru 
prelungirea Bulevardului Ferdinand. În schimbul 
acestui loc Primăria Piteşti reprezentată de primarul 
Al. Dumitrescu a oferit un loc viran la capătul străzii 
Lascăr Catargiu, dincolo de linia ferată, din loturile 
comunei Piteşti în suprafață de 130,52 mp şi o 
indemnizaţie de 200 lei pentru mutarea caselor din 
strada Ştubeu30. 

Act de schimb referitor la exproprierea unui loc de 
163 mp şi o casă cu cinci camere din strada Ştubeu nr. 
4 proprietatea Păuna Teodorescu, soţia preotului 
Ştefan Teodorescu pentru prelungirea Bulevardului 
Ferdinand şi „asanarea şi alinierea cartierului Ştubeu”. 
În schimbul acestui loc Primăria Piteşti reprezentată de 
primarul Al. Dumitrescu a oferit un loc viran în strada 
Aurora, la capătul străzii Egalităţii în suprafaţă de 204 
mp şi o indemnizaţie de 2.590 lei pentru ridicarea 
casei de pe locul din strada Ştubeu31. 


Anul 1914 

Act de vânzare prin care Primăria Piteşti 
reprezentată de primarul Alexandru Dumitrescu vinde 
lui N. Iliescu un teren de 350 mp având forma unui 
poligon neregulat, teren rămas comunei în faţa 
proprietăţii lui N. Iliescu în cartierul Ştubeului, prin 
alinierea noului bulevard, vecin la miazănoapte cu 
Ghiţă Penescu, la sud cu restul de teren al comunei, la 
apus cu noul bulevard şi la miazăzi cu proprietatea lui 
N. Ilinescu, necesar acestuia a ieşi la alinierea noului 
bulevard, cu suma de 1.750 lei32. 

Anul 1915 

Act de schimb prin care Filoftia C. Marinescu dă 
Primăriei oraşului Piteşti un teren viran situat în strada 
Ferdinand în suprafaţă de 98,42 mp de formă 
triunghiulară. Primăria Piteşti reprezentată de primar 
Alex. Fostiropol dă locuitoarei Filoftia C. Marinescu un 
teren viran de 83,30 mp situat în strada Ferdinand 
rămas din exproprierile făcute pentru formarea 
Bulevardului Ferdinand învecinat cu strada Ştubeu33. 

Act de vânzare prin care plutonierul G. Dumitrescu 
din Regimentul 44, vinde Primăriei urbei Piteşti 
reprezentată de primarul Alexandru Fostiropol „un 
teren pământ situat în Piteşti (din cartierul Ştubeu) în 
suprafaţă de 89,25 mp pe care primăria deja a făcut 
stradă, adică prelungirea Bulevardului Ferdinand”, 
renunţă la pretenţiile contra Primăriei urbei Piteşti 
pentru plantațiile şi palanul distruse cu ocazia 
prelungirii străzii, primind în schimb o despăgubire de 
800 lei34. 

Act de vânzare prin care Păuna soţia preotului 
Ştefan Teodorescu vinde Primăriei Piteşti un loc situat 
în strada Aurora, cuprins între stradă, proprietatea 
Bisericii Sf. Ioan la vest, proprietatea doamnei Robescu 
la est având suprafaţa de 204 mp pentru suma de 4.250 
lei35. 

Act de schimb între Marin Bercea din comuna 
Moşoaia, cu domiciliul în comuna Amărăştii de Sus, 
judeţul Romanați şi Primăria Piteşti. Marin Bercea dă 
Primăriei Piteşti un teren de circa 167 mp în bulevardul 
Ferdinand, fostă strada Ştubeu care se mărginea din 
toate părțile cu proprietatea comunei, foste proprietăţi 
ale: Zamfir Rădulescu, Ghiţă Penescu, Constantin 
Mierlă şi Rada Gh. Drăcea. Primăria Piteşti dă lui 
Marin Bercea un teren viran de circa 167 mp în strada 
Cazarmei, la întretăierea acestei străzi cu bulevardul 
Trivalea36. 

Anul 1916 

Act de vânzare prin care Primăria Piteşti vinde 
soţilor Filofitia şi Toma Grigorescu un teren de circa 67 
mp rămas din exproprierea cartierului Ştubeu pentru 
suma de 250 lei37. 

Anul 1924 

Act de vânzare prin care Primăria Piteşti 
reprezentată de primarul Marin V. Popescu vinde 
soţilor Sevastiţa şi Nicolae Bâşcău, un teren rămas 
comunei în urma exproprierii făcute în cartierul 
Ştubeu în suprafaţă de 65 mp învecinat cu terenul 
cumpărătorului pentru suma de 5.200 lei38. 

Act de vânzare prin care Primăria Piteşti 
reprezentată de primarul Marin V. Popescu vinde lui 
Constantin |. Rătescu, avocat din Piteşti, un teren 
rămas comunei în urma exproprierii făcute în cartierul 
Ştubeu în suprafaţă de 112 mp învecinat cu terenul 
cumpărătorului pentru suma de 12.432 lei39. 


Anul 1931 

Act de vânzare prin care Gh.M. Georgescu, 
funcţionar şi proprietar, din Piteşti, strada Cuza Vodă 
nr. 6 vinde Primăriei Piteşti reprezentată de dr. P. 

Robescu, vicepreşedinte al Comisiei Interimare, un 
teren în suprafaţă de 262 mp situat în Piteşti, strada 
Prelungirea Bulevardului Ferdinand fostă Ştubeu nr. 
34 pentru prelungirea şi alinierea Bulevardului 


învecinat la răsărit cu Nicolae Ciuculescu, la apus cu 
strada Brâncoveanu, la miazănoapte cu Constantin Ion 
şi Deliu şi la miazăzi cu Bulevardul Ferdinand pentru 
suma de 47.000 lei40. 


Ferdinand, teren expropriat încă din anul 1916, 


Nr. 
crt. 


Data actului Numele 


2. |20.03.1913 


3. [22.03.1913 


4. 22.03.1913 


Boteanu 
9. 27.03.1913 


12. 03.04.1913 


proprietarului 
1. 20.03.1913 Florea Z. Rădulescu 


Siţa Gr. Petrescu 384 mp teren şi pereche de 


Marin Rădoi Mierlă 54 mp, str. Ştubeu, nr. 59 


Ioniţă şi Tănase, fiii 
lui Stan Mierlă 


Ecaterina şi soţul ei 290 mp şi casă, str. Ştubeu, 
Costache Enache şi 
Marița Gh. Drăcea 


Zamfir Rădulescu 


Marița Stănciulescu 36 mp şi casă, str. Ştubeu 


13. 04.04.1913 Marinică Ristea 300 mp, str. Ştubeu nr. 7 
Burcea 
14. 16.05.1913 Gheorghe Zamfir 


Terenul preluat de Primăria Terenul dat în schimb / Despăgubire 


Piteşti 
154 mp şi casă de zid cu 
trei încăperi, str. Ştubeu nr. 
52 


case de zid cu două 


camere, antreu şi sală, str. 
Ștubeu || 


9 mp, str. Ştubeu, nr. 20 


5. 122.03.1913 Gheorghe Bădoi 105 mp cu construcţii str. 
Ştubeu nr. 47 

6. 22.03.1913 Anica Bădoi 91 mp, str. Ştubeu nr. 44 

7. 23.03.1913 Lina N. Zaharia 108 mp, str. Ştubeu nr. 50 

8. 23.03.1913 Lina şi soțul ei Niţă 84 mp, str. Ştubeu nr. 49 


nr. 15 


10. 27.03.1913 Văduva Floare Niţă 63 mp teren viran str. 
Stan Ştubeu nr. 33 
11. 03.04.1913 Moştenitorii lui 395 mp şi case, str. Ştubeu, 


nr. 21 şi 23 


12 şi 14 


Vânzare cu suma de 3.000 lei. 


Vânzare cu suma de 2.500 lei. 


54 mp în capătul străzii Lascăr 


9 mp în capătul străzii Lascăr 


Vânzare cu suma de 400 lei. 


Vânzare cu suma de 200 lei. 
Vânzare cu suma de 350 lei. 


Vânzare cu suma de 500 lei. 


290 mp în capătul străzii Lascăr 


Vânzare cu suma de 60 lei. 


400 mp în capătul străzii Lascăr 


36 mp în capătul străzii Lascăr 


Vânzare cu suma de 3.000 lei. 


1295 mp, str. Exerciţiu nr. Vânzare cu suma de 1.290 lei pentru 
prelungirea str. Primăverii. 


Catargiu şi 50 lei. 


Catargiu şi 50 lei. 


Catargiu şi 500 lei. 


Catargiu şi 500 lei. 


Catargiu şi 100 lei. 


Note de subsol: 


1SJAN Argeş, Primăria Piteşti, d. 
28/1909-1911, f. 16. 

2 „Monitorul Oficial”, nr. 61 din 19 iunie 
1910, p. 2617; ÎDR nr. 2079 din 14 iunie 
1910. 

3SJAN Argeş, Primăria 
Proprietăţi, d. 114/1915, f. 1-15. 

qAstăzi, strada General Constantin 
Cristescu. 

5SJAN Argeş, Primăria Piteşti, d. 
10/1913, f. 117-127. 

GSJAN Argeş, Primăria 
Proprietăţi, d. 124/1923, f. 1-2. 

7Lipsă document. 

8Indescifrabil. 

Piteşti, 


Piteşti, 


9Loc liber, necompletat. 

10Indescifrabil. 

11SJAN Argeş, Primăria Piteşti, 
Proprietăţi, inventar 1.9, vol. I, d. 89/1913, f. 
1-11. 

12Ibidem, d. 90/1913, f. 1-10. 

13Ibidem, d. 91/1913, f. 1-9. 

14Ibidem, d. 42/1913, f. 1-2. 

15Ibidem, d. 36/1913, f. 1-3. 

16Ibidem, d. 37/1913, f. 1-2. 

17Ibidem, d. 38/1913, f. 1-2. 

18Ibidem, d. 40/1913, f. 1-2. 

19Ibidem, d. 41/1913, f. 1-3. 

20Ibidem, d. 44/1913, f. 1-2. 

21Ibidem, d. 45/1913, f. 1-3. 

2>Ibidem, d. 47/1913, f. 1-2. 

>3Ibidem, d. 46/1913, f. 1-3. 

24Ibidem, d. 33/1913, f. 1-3. 


2sIbidem, d. 39/1913, f. 1-3. 
26Ibidem, d. 50/1913, f. 1-3. 
27Ibidem, d. 34/1913, f. 1-2. 
28Ibidem, d. 43/1913, f. 1-2. 
29Ibidem, d. 48/1913, f. 1-2. 
3oIbidem, d. 49/1913, f. 1-3. 
31Ibidem, d. 35/1913, f. 1-3. 
3»Ibidem, d. 64/1913, f. 1-7. 
33Ibidem, d. 109/1915, f. 1-8. 
34Ibidem, d. 112/1915, f. 1-9. 
35Ibidem, d. 110/1915, f. 1-5. 
36Ibidem, d. 114/1915, f. 1-15. 
37Ibidem, d. 115/1915-1916, f. 1-13. 
38Ibidem, d. 125/1923, f. 1-2. 
39Ibidem, d. 124/1923, f. 1-2. 
40Ibidem, d. 146/1931, f. 1-4. 

In Memoriam, prof. univ. dr. academician 
Constantin Bălăceanu-Stolnici 
(06.07.1923-20.08.2023) 


În dimineaţa zilei de duminică, 20.08.2023, a plecat 
spre veşnicie şi domnul prof.univ.dr. academician 
Constantin Bălăceanu-Stolnici, un ilustru fiu al 
comunei Stolnici a judeţului Argeş, de a cărei origine 
şi-a legat numele. Se cuvine cu acest prilej să evocăm 
personalitatea deosebită a acestui mare om de ştiinţă şi 
de cultură argeşean. 

S-a născut în data de 06.07.1923, în casa bunicii sale 
paterne, Elena Bălăceanu, fostă Cantacuzino, casă 
construită la sfârşitul secolului al XIX-lea pe strada 
Gina Patrichi nr.4, fostă Orlando, sector 1, Bucureşti, 
ca fiu al lui Grigore Bălăceanu (1876-1967), din vechea 
familie a boierilor de ţară Bălăceanu, cu rădăcini care 
coboară până în secolul al XIII-lea, de la Stolnici şi al 
Ştefaniei Riegler (1893-1980), din oraşul Roman, 
judeţul Neamţ, care provenea dintr-o familie de vază a 
orașului, fiind primul dintre cei doi copii ai acesteia, 
având o soră Elena-Maria (1924-2001). Primii 8 ani de 
viaţă i-a trăit la Bucureşti, capitala României Mari, 
după care următorii 10 ani, între 1931-1941, la moşia 
tatălui său de la Stolnici, într-o lume tradiţională a 
satului românesc interbelic. Demn de remarcat 
este faptul că membrii familiei boierilor Bălăceanu au 
fost promotorii modernizării şi îmbunătăţirii vieţii 
locuitorilor fiind ctitorii conacului, bisericii, şcolii, 
primăriei, morii şi căi ferate Piteşti-Slatina, care trece 
şi prin Stolnici. 

A urmat cursurile Liceului de băieţi Ion C. Brătianu 
din oraşul Piteşti, fondat în anul 1866, actualmente 
Colegiu Naţional, pe care le-a absolvit în anul 1941, 
când își trecea cu brio Bacalaureatul. În acelaşi an, prin 
concurs, a fost admis la Facultatea de Medicină a 
Universităţii din Bucureşti pe care o finalizează în anul 
1947. În anul 1948 a obţinut titlul de Doctor în 
Medicină şi Chirurgie, cu teza Consideraţii asupra 
complexului cerebelo-dento-olivar, realizată sub 
coordonarea profesorului Ion T. Niculescu. Tot în 
acelaşi an s-a căsătorit cu Mariana Cimpoaia (1923- 
1972), o colegă de breaslă şi în anul 1962 s-a recăsătorit 
cu  Elisabeta-Maria Moscu (1921-2016), fiica 
renumitului istoric Emanuil Hagi Moscu. 

În anul 1967 a fost confirmat Doctor în Ştiinţe 
Medicale de către IMF-Bucureşti şi Ministerul 
Învățământului. A urcat în mod strălucit toate treptele 
carierei medicale. Astfel, prin concurs, între anii 1943- 
1946 a fost medic extern şi între anii 1947-1949 medic 
intern al spitalelor din Bucureşti, calitate din care a 
salvat de la moarte mulţi soldaţi răniţi pe fronturile de 
luptă din timpul celui de Al Doilea Război Mondial la 
care România a participat între anii 1941-1945. A fost 
medic specialist neurolog la Spitalul Colentina (1952- 
1957) şi la Spitalul Dr. Ion Cantacuzino (1957-1965), 

medic primar neurolog prin concurs la Spitalul 
Gheorghe Marinescu din Bucureşti (1965-1970), şef al 
Serviciului Metodologic de Neurologie şi 
Neurochirurgie (1965-1970), medic primar geriatru şi 
şef de secţie la Institutul Naţional de Gerontologie şi 
Geriatrie (1974-1993) şi director general al institutului 
(1991-1993), fiind un colaborator apropiat al Anei 
Aslan (1897-1988), fondatoarea acestuia. 

A practicat cu 
pasiune şi devotament 
profesia de medic, 
nenumărați pacienţi 
de-a lungul întregii 
sale cariere datorându- 
i salvarea vieților şi 
refacerea sănătăţii. La 
fel a parcurs şi treptele 
carierei universitare. 
Astfel, între anii 1944- 
1949 a fost preparator 
şi asistent la catedra de 
anatomie (prof. 
Grigore T. Popa şi apoi 
prof. Emil Repciuc), 
apoi între anii 1949- 
1952 asistent la catedra 
de neurologie (prof. N Lă 
Nicolae Ionescu-Siseşti)). 

În anul 1952 este exclus de la catedră şi din Institutul 
Medico-Farmaceutic din motive politice, din cauza 
originii sociale nesănătoase de către regimului politic 
comunist. În anul universitar 1971-1972 a fost profesor 
suplinitor la catedra de Cibernetică generală a 
Facultăţii de Filosofie a Universităţii din Bucureşti, a 
cărui fondator a fost şi pionier în domeniul 
neurociberneticii. A fost apoi prof.univ.dr., membru 
fondator şi preşedinte de onoare al senatului 
Universităţii Ecologice din Bucureşti, în cadrul căreia a 
predat până la vârsta de 99 de ani 3 cursuri: genetică, 
antropologie şi anatomia sistemului nervos, chiar şi 
online în perioada pandemiei de coronavirus, între anii 
2020-2022, profesor de Neuropsihologie şi Anatomie a 
Sistemului Nervos, profesor de Istoria Culturii și 
Ştiinţei. A fost profesor asociat al Universităţilor din 
Anglia, Franţa, Spania şi Brazilia. Pentru 
recunoaşterea meritelor sale în dezvoltarea medicinei, 
la data 10.11.1992 a fost ales membru de onoare al 
Academiei Române, activând în cadrul secţiei de ştiinţe 
medicale, apoi membru al Academiei Oamenilor de 
Ştiinţe Medicale din România, membru al Societăţii de 
neurologie şi neurochirurgie, al Comisiei de cibernetică 
medicală, al Grupului român de lingvistică aplicată, 

director de onoare al Institutului de Antropologie 
Francisc I. Rainer al Academiei Române, preşedinte de 
Onoare al Societăţii Academice de Antropologie, 
preşedinte al Societăţii de Geriatrie şi rector de onoare 
al Universităţii Andrei Șaguna din Constanţa etc. 

A îndeplinit, de asemenea, şi multe funcţii: 
preşedinte al Societăţii Ateneul Român, efor 
testamentar şi epitrop al Aşezămintelor Brâncoveneşti 
(Biserica Domnița Bălaşa), membru al Adunării 
Naţionale şi al Consiliului Naţional al Bisericii 
Ortodoxe Române, cu rol şi drept de vot în alegerea 
Patriarhului ţării, membru de onoare al Fundaţiei 
Europene Nicolae Titulescu, preşedinte de onoare al 
familiarilor Ordinului de Malta din România, 
preşedinte al Centrului Internaţional Antidrog CIADO 
România, lider al Grupului de Reformă Morală din 
PNL etc. De-a lungul prodigioasei sale cariere medicale 
şi universitare a primit numeroase distincţii civile şi 
religioase, dintre care amintim: titlul de Doctor 
honoris causa al Universităţilor Grigore T. Popa din 
Iaşi, Petroşani şi Ecologice din Bucureşti, Crucea 
Moldavă, de două ori Crucea Patriarhală, cea mai 
înaltă decorație religioasă a BOR de la PFP patriarhi 
Teoctist Arăpașu şi Daniel Ciobotea, laureat al Marelui 
Premiu al Societăţii Franceze de Sinteze Înalte, Meritul 
Maltez în grad de Ofiţer, Ordinul Steaua României în 
grad de Cavaler, Medalia Regele Mihai I pentru 
Loialitate etc. 

A publicat peste 25 de volume de medicină, istorie, 
cultură, memorialistică şi peste 300 de studii şi articole 
de specialitate în limbile română şi franceză și alte 
domenii în ţară şi străinătate, fiind un scriitor talentat 


şi pasionat, alături de altele: desenator, pictor şi 
sculptor. A cunoscut marile personalităţi ale perioadei 
interbelice dintre care amintim: regina Maria, Elena 
Văcărescu, Nicolae Iorga, Armand Călinescu, Gheorghe 
Brătianu etc. care au vizitat conacul de la Stolnici. 
Institutul de Antropologie Francisc 1. Rainer al 
Academiei Române şi Universitatea Ecologică din 
Bucureşti l-au serbat la centenar, în ziua de joi, 
06.07.2023, prin organizarea unei sesiuni aniversare şi 
lansarea unui volum omagial Constantin Bălăceanu- 
Stolnici la 100 de ani, în Aula Academiei Române, fiind 
a treia personalitate a ştiinţei şi culturii române 
onorată la acest moment aniversar după marea 
pianistă, profesoară şi scriitoare Cella Delavrancea 
(1887-1991) la 19.12.1987 şi sculptorul Ion Irimescu 
(1903-2005) la 27.02.2003. În onoarea sa, două 
instituţii publice medicale şi şcolare din judeţul Argeş îi 
poartă numele: Spitalul de Boli Cronice şi Geriatrie din 
oraşul Ştefăneşti şi Şcoala Gimnazială a comunei 
Stolnici. 

Cu mare tristeţe, am participat în ziua de miercuri, 
23.08.2023, la slujba religioasă de înmormântareln 
Memoriam, Prof.univ.dr. academician Constantin 
Bălăceanu-Stolnici (06.07.1923-20.08.2023) oficiată 
de un ales sobor de preoţi şi diaconi, sub protia PS 
Varlaam Ploieşteanul, Episcop Vicar Patriarhal, la 
biserica Domnița Bălașa (Paraclis Patriarhal) şi apoi 
l-am însoţit pe ultimul drum pământesc la cimitirul 
Șerban Vodă-Bellu Ortodox din Bucureşti, unde a fost 
coborât în mormânt cu onoruri militare, cuvenite unei 
mari personalități contemporane a ştiinţei şi culturii 
româneşti. 


Moartea sub chipul unei copile la Biserica 
Glâmbocata Deal, din fostul sat Călugăriţa, 
Comuna Leordeni, Judeţul Argeş 


Biserica de lemn cu hramul „Naşterea Maicii 
Domnului” din Glâmbocata Deal, Comuna Leordeni, 
Judeţul Argeş, este declarată monument istoric, fiind 
clasificată în LMI cu numărul: 1 (foto 1). Biserica a fost 
edificată în 1756 de călugărul Nicodim Dositei 
Câmpulungeanu?2. În vechime, lăcaşul de cult a fost 
schit de călugăriţe despre care se spune că aveau alături 
de biserică şi o şcoală de carte în care se învăţa cu litere 
chirilice. Din acest motiv s-a şi dat satului denumirea 
de Călugăriţa3. În 1834, biserica este refăcută integral 
fiind tencuită la exterior, după care este repictată, atât 
în interior, cât şi în exterior de Radu Zugravu, aşa cum 
reiese din pisania de deasupra uşii de la intrare: „...din 
temelie... Stoica, Enache, Radu, Dobre... şi de robu lui 
Dumnezeu preot Costandin Arsene... s-au zugrăvit... 
Radu zugrav... leat 1834 scept> 22"(foto 2). 

„La alcătuirea pereţilor au fost folosite bârnele 
rotunde, procedeu singular pe care îl punem în seama 
meşterilor de case, din platforma vecină a 
Cândeştilor, unde o astfel de tehnică şi-a avut mărturii 
la bătrâne case de moşneni:. O excepţie se dovedeşte 
biserica şi prin planul trilobat, neobişnuit, al pereţilor. 
Putem lansa ipoteza că absidele laterale (poligonale, 
cu trei laturi), sunt ulterioare, iniţial fiind numai 
absida altarului (poligonală cu cinci laturi), în 
prelungirea navei, confirmarea neputând veni, însă, 
decât de la o restaurare ştiinţifică. Bârnele rotunde au 
necesitat, pentru îmbinare, un sistem adecvat, aşa- 
numit „la Jumătate de lemn”, folosirea „melcilor” 
(pene) fiind constatată. 

În elevația interioară, bolta acoperea fiecare dintre 
spații, forma fiind refăcută din scânduri. A rămas, ca 

la început, peretele ce compartimentează nava.-. 
Şantierul anilor .... a acoperit bârnele cu tencuială, pe 
care s-a pictat. A fost adăugat pridvorul, cu crestături 
adânci în cosoroabe, cu stâlpi sculptați, cu elegante 
căpiţele compozite, după un model regăsit în zona 
aferentă a Dâmboviţei, la biserici şi case. 

Pictura murală, datată 1834, prin pisanie, dar şi 
1836, lângă scena „Izvorul Tămăduirii”, este tot mai 
împuţinată, prin desprinderea tencuielilor. La altar, 
partea importantă a fost jertfită, prin placarea cu 
cărămidă, în gândul sprijinirii pereților. 

În pictura murală a pronaosului găsim 
tradiționalul tablou votiv, starea, de conservare, 
lăsându-i, până la o neîntrevăzută restaurare, numai 
valoarea documentară. Din pictura exterioară, 
menţionăm: „Judecata de apoi” şi „Raiul” cu Măria pe 
tron, de pe vest, din dreapta şi respectiv stânga 
intrării; proroci, Ducipal, Sfântul Gheorghe, Marina 
cu dracul, „Moartea”, Sfântul Dumitru, de pe nord şi 
respectiv, sud. Peisajul natural al picturii murale îl 
constituie brăduţii, limita de jos fiind trasată printr- 
un delicat chenar floral”4. 

Filosofia “memento mori” se impune în arta 
monumentală a lăcaşurilor de cult din Ţara 
Românească în secolul XIX la aproape trei secole de 
când occidentul european o trecuse în subsidiar5. În 
Argeş, Thanatos-ul este identificat pe exteriorul mai 
multor biserici, inclusiv pe cea de la Glâmbocata Deal. 
Aici, Moartea este reprezentată pe zidul nordic, sub 
forma unei copile. Pictura Moartea sub chipul unei 

copile este realizată în stil popular, nerespectând 
canoanele picturii bizantine. Moartea este înfăţişată cu 
o siluetă feminină de culoare neagră, părul îl are prins 
în codițe ca al unei copile, poartă în mâini o coasă cu 
ajutorul căreia coseşte sufletele oamenilor. Sub piciorul 
drept este reliefat în culoare roşie un muribund. „Tema 
morţii nu este singulară în pictura murală din 
România. Mai există biserici, chiar în județul Argeş, 
cum ar fi Biserica Olari din Curtea de Argeş, unde, la 
fel ca şi aici, pe partea exterioară a bisericii, este 
reprezentată moartea”6. Moartea de la Glâmbocata 
Deal este o pictură care frapează spectatorul, fenomen 
rareori găsit la picturile de pe zidurile lăcaşurilor de cult 
ortodoxe. Înfăţişarea Thanatos-ul de la biserica supusă 
studiului nostru are menirea să atenţioneze privitorii 
asupra impermanenţei timpului şi conştientizării 
Judecăţii divine. 


Note: 

1Ministerul Culturii şi Patrimoniului Naţional, Lista 
Monumentelor Istorice 2015 

2loana Cristache Panait, Biserici de lemn din Judeţul 
Argeş, Piteşti, Editura Ordessos, 2010, p.76. 

3Arhiva Comisiunii Monumentelor Istorice, Fascicola la 
Mapa Călugăriţa Biserica Naşterea Maicii Domnului, Nr. 
249, 1926, p. 14. 

4loana Cristache Panait, op.cit., p.77-78. 

SAndrei Paleolog Pictura exterioară din Țara 
Românească, Editura Meridiane, Bucureşti 1984, catalog, 
p.56. 

6 (accesat 22.12.2022) 


Moartea 
sub chipul 
Biserica N r ă : 
Se! Șa aște şa unei copile 
Maicii Domnului 

